c: text/html

text:
Ķ sambandi viš arbeiši at dagfųra komandi śtgįvu av Hagar og seyšamark, eru tekin at hóma um, at įseyšatališ er minkandi.
Lķta vit aftur į kanningarnar, sum Helgi ķ Brekkunum gjųrdi 1995-2002 ķ samstarvssįttmįla viš Fųroya Jaršarrįš, har hann so vķsti į, hvussu neyšugt taš er at įseyšatališ veršur lękkaš, so hava vit įbendingar um, at ķ hvussu so onkur gongur hesa leiš.
Kanningina hjį Helga ķ Brekkunum koma vit til her į heimasķšuni og helst eisini ķ komandi śtgįvu av Hagar og seyšamark.
Ognarhagin į Strondum, sum er 17 merkur og 4 gyllin ķ stųdd, hevši ķ uppgeršini 2001, eitt įseyšatal uppį 576.
Hilmar Kass, sum er formašur ķ Ognarhaganum, sigur frį, at teir ķ eina tķš keyptu fręlsir ķ haganum og hevur hetta hjįlpt til at fįa įseyšatališ nišur. Annaš er, at ikki ųll, hava so stóran įhuga fyri seyšahaldi longur, sjįlvt um tey eiga rętt til at hava seyš ķ haganum. Tį so er, so minkar įseyšatališ eisini av hesum įvum.
Hagin hevur eisini skipaš so fyri, at tey, sum ikki gera brśk av sķnum ręttindum til hagan, tey skulu heldur ikki hava nakra skyldu, t.d. fjallmenn v.m.
Hilmar Kass metir, at įseyšatališ er umleiš 480 og taš er ein minking uppį nęrum 100.
Taš sum eisini er įhugavert er, at mišalvektin er farin munandi upp. Onkur av eigarunum, sum hevši eina mišalvekt į 24 pund er komin uppį 32 pund. Taš eru ašrir, sum hava munandi stųrri mišaltųl at vķsa į enn hetta dųmi.
Hetta fara vit at venda aftur til seinni.

robotstxt: allowed

filter: keep


text:
Nú skjótt fýra mánaðir eru farnir av skeiðinum hjá nýggju býráðssamgonguni á Vaglinum í Havn, ganga mong framvegis og klóra sær í nakkanum, tí einki røkist fyri, at fólk enn eru farin til arbeiðis. Tvørturímóti hevur samgongan bara pyntað seg við læntum fjaðrum frá undanfarnu samgongu, tí vit hava bara hoyrt um lidnar og mestsum lidnar verkætlanir, sum gamli býráðsmeirilutin eigur við høvd og gørnum!
Sjálvandi dugir Annika Olsen, borgarstjóri, at síggja, at hetta heldur ikki í longdini, so tí er hon í síðstuni farin at sleppa smáum bumbum, ið týðiliga hava til endamáls at flyta fokus, so eingin skal geva sær far um, hvussu ófatiliga lítið er komið burturúr hesar fyrstu fýra mánaðirnar. Her er talan um heita luft og einki annað, men tíverri kann allíkavæl skaði standast av.
Tað nýggjasta er, at borgarstjórin hevur luftað nøkur sjónarmið um innkomuvegin til Havnina, ið nú brádliga skal kollveltast, samstundis sum hon tosar um flogvøll á Glyvursnesi í sama andadrátti. Tað ljóðar kanska gott í oyrunum á summum, men verður hugt nærri at, hvat hon veruliga sigur, so sæst skjótt, at her er einki høpi í.
Málið er avgreitt
Annika Olsen sigur millum annað, at innkomuvegurin til Havnina ikki skal vera gjørdur soleiðis, sum avtala longu er gjørd við landsstýrið um, umframt at málið longu er samtykt og avgreitt í Tórshavnar býráð.
Tann av talan merkir, at landið rindar allan kostnaðin av, at ein góður innkomuvegur verður gjørdur av Hvítanesi til Krákugjógv, umframt at landið rindar fyri allar íflættingar av kommunalum vegum. Og talan verður slett ikki um – sum borgarstjórin førir fram – at innkomuvegurin kemur at forða fyri sambandi við økini uttan fyri vegin, tí teir kommunalu vegirnir fara undir landsvegin, so har er slett ikki talan um, at innkomuvegurin skilir nakað sundur.
Í mun til ætlanina hjá Anniku Olsen, sum millum annað fevnir um tunnil fyri kanska fleiri hundrað milliónir, er avtalaða ætlanin kostnaðarleys fyri kommununa. Samstundis er hon praktisk út í odd og egg, tí alt tilfarið kemur úr Eysturoyartunlinum, so farast kann undir at gera innkomuvegin og allar tilhoyrandi vegir, so skjótt sum borurin verður settur í á Hvítanesi. So mikið nógv tilfar er, at tað enntá kann brúkast til eitt lítið ídnaðarøki á Sundi.
Alt hetta kundi Annika Olsen sæð, um hon bara spurdi seg fyri hjá síni egnu umsiting, tí málið er longu avgreitt í býráðnum. Her er ikki talan um nakran tunnil í dýrum dómum, sum kommunan einsamøll skal gjalda, men eina haldføra vegaloysn, ið landið ber allar útreiðslur av.
Grót aftur og fram
So mikið um sjálvan innkomuvegin, men tað, sum verri er, er brádliga bumban um flogvøll á Glyvursnesi. Hetta mál reisti Poul Michelsen mitt í 80-unum, og eg havi eisini sjálvur reist tað fleiri ferðir síðani. Øll vita, at hesin flogvøllur kemur fyrr ella seinni, men at tað tó hvørki verður í dag ella í morgin. Nú fær Annika Olsen tað til at ljóða, sum hevur hon ognartikið hugskotið og skal seta tað í verk beinanvegin.
Heldur ikki her er forarbeiðið hjá borgarstjóranum í lagi, tí í langtíðar planleggingini hjá Tórshavnar kommunu er flogvøllurin á Glyvursnesi longu staðsettur, so har er einki nýtt í tí málinum. Enntá hevur danska ráðgevingarfyritøkan, Rambøll, skitsuprosjekterað ein tilfarsneutralan flogvøll, har alt tilfarið longu er á staðnum. Har, tað er ov høgt, verður sprongt, og tað tilfarið verður brúkt til útfylling, har tað er ov lágt.
Allíkavæl kemur Annika Olsen fram við eini merkiligari ætlan um, at grótið frá Eysturoyartunlinum skal flytast út á Glyvursnes, so flogvøllur kann gerast har. Hon mátti tó vitað, at júst nú verður grót flutt av Glyvursnesi til havnarútbyggingina – sum hon forrestin eisini var ímóti – og tí er tað milt sagt møsn, at grót skal flytast útaftur á Glyvursnes frá Hvítanesi.
Tað vil siga, at skal farast fram, sum borgarstjórin sigur, skulu tonsatungir lastbilar flyta grót nátt og dag ígjøgnum allan miðbýin í tvey ár, til alt er liðugt. Sum um vit ikki hava nóg stórt ferðslukaos frammanundan og skulu hava enn meiri av tungari ferðslu í sjálvari Havnini? Hetta er so langt úti, at eg ikki havi orð fyri tí, tí sjálvandi hevði tað mesta av hesi tungu ferðsluni verið á náttartíð – og enntá millum hús. Til samanberingar er eingin tung ferðsla í nátt av bústøðunum hjá nøkrum, nú farið verður undir innkomuvegin, sum síðsta býráðssamgongan avtalaði og býráðið samtykti.
Flyta bara fokus
Eg má viðganga, at eg eri ikki sørt vónbrotin av at síggja, at so lítið innihald er í tí, henda nýggja samgongan á Vaglinum arbeiðir við. Og tað er ikki sørt skelkandi at uppliva, hvussu Annika Olsen við sínum ørvitistosi roynir at flyta fokus frá tí, øll duga at síggja, at har hendir akkurát einki!
Eg má tí endurtaka, at vit hava fullfíggjaða ætlan fyri Glyvursnes og hvussu farið verður fram, nú grót verður tikið til havnarútbyggingina. Samstundis hava vit ein skitsuprosjekteraðan flogvøll, eins og eina fullkomuliga lidna verkætlan um golfvøll, og somuleiðis er ein liðug verkætlan um tyrvingarpláss at leggja í grótbrotinum á Glyvursnesi. Hetta hevur alt samalt longu verið ígjøgnum alla mylluna í býráðnum, so har er einki at seta fingurin á.
Tað sama er við innkomuvegnum, sum er bæði avtalaður og samtyktur, so kommunan fær eina virðiliga loysn, ið landið ber kostnaðin av, samstundis sum grótið frá Eysturoyartunlinum beinanvegin verður brúkt, og allir partar koma at spara pengar, samstundis sum nyttan er hin mesta. Soleiðis hava vit arbeitt í gomlu býráðssamgonguni, og tí er hugstoytt at síggja, at Annika Olsen kemur fram við sínum fría fantasii, ið slett ikki kann takast fyri fult!
Límið, ið heldur núverandi býráðssamgongu saman, er ein ónøgd við alt tað, sum er gjørt og avrikað av tí undanfarnu, tí bæði á trivnaðarøkinum og eldraøkinum skuldi alt vera galið og forsømt, so her skuldi verið ivaleysa nógv at trivið í. Løgið allíkavæl, at so lítið hendir…
Eingin borgarstjóri er nakrantíð komin til so skorin klæðir sum Annika Olsen, so her skuldi ligið væl fyri at arbeitt. Vit hava víst á, hvussu alt skal fíggjast, og ein onnur sannroynd er, at ikki eitt einasta lán er tikið hesi síðstu 12 árini.
Júst tí skal heldur eingin ivi vera um, at vit hesi næstu árini fara at fylgja sera væl við, hvat hesar damurnar á Vaglinum gera, so ikki alt fer fullkomuliga av sporinum, sum vit hava bygt upp trý tey undanfarnu skeiðini!


text:
hvat er at yrkja?
tann ið dugir tað lærir tað aldrin
tann ið ikki hevur lært tað enn
hevur nokk altíð duga tað
Soleiðis tekur Rói Patursson til í yrkingini “hvat er at yrkja” í savninum Líkasum frá 1985. Tað er ongin loyna, at tað ber illa til at læra til rithøvund, men hevur tú eginleikan at síggja alt av nýggjum og sum nýtt, so hevur tú eginleikan at læra teg at skriva.
Nógvir eru rithøvundaskúlarnir í norðurlondum. Á hvør sín hátt eru teir allir góðir. Tó eru ikki nógvir, sum vara longur enn eitt ár. Í Keypmannahavn er rithøvundaskúli, sum varir í tvey ár. Tey plaga at liggja um eini 700 – 800, sum søkja inn, og eini 25 sleppa til munnliga samrøðu, og so sleppa 6-8 teirra inn á skúlan. Upptøkuroynd er á hvørjum ári, og í ár eru ikki færri enn tveir føroyingar slopnir inn. 2/8 av teimum, sum komu inn á rithøvundaskúlan í Keypmannahavn eru føroyingar. Teir eru Anna Malan Jógvansdóttir, sum í fjør gav út yrkingasavnið Undirfloyma á forlagnum MS.
Hin føroyingurin eitur Rúni Weihe. Hann varð í samrøðu í Information skýrdur sum “den færøske outsider”. Hann hevur givið út skaldsøguna Mursejle á Forlaget for Detaljer.
Her er eitt brot úr Mursejler:
“Han hældte hamsteren ud på værkstedsbænken, tog om den våde og varme krop og kastede den med al sin magt ned i betongulvet. Sammenstødet var lydløst, men hamsteren døde ikke. Benene vred sig og snuden gispede og gav en pibende lyd fra sig som et punkteret cykeldæk. Han samlede den op og kastede den mod gulvet én gang til. Lydene holdt op, men den bevægede sig stadig. Måske var det nerverne. Så han gjorde det igen en sidste gang. Hans hænder var klamme. Af blod og acetone og små hår fra pelsen, som acetonen måtte have løsnet.”
Bara tveir aðrir føroyingar hava gingið á skúlanum. Oddfríður Marni Rasmussen gekk frá 1998 til 2000 og Rasmus á Rógvu gekk frá 2006 til 2008, men hann er uppvaksin niðri og skrivar á donskum, og nú eru Anna Malan Jógvansdóttir og Rúni Weihe sloppin inn.
Vit ynskja teimum til lukku og góða eydnu.
Kroniskt
Míni eygu tvey hvalspýggj
slímut
bleytt
bláar iris
ultramarin pupillir
kjarnin har æðrarnir spræna út frá
dansa ímillum algir
fangar á hornhinnuni
kronisk minnir
grógvandi sjónotir
eitt korallriv
sum sker glærið
so eg gráti blóðtár
Anna Malan Jógvansdóttir


text:
Fleiri hava latið meg vita, at eg eri torfør at keypa gávu til. Kanska serliga tí at um eg ynski mær okkurt, keypi eg tað aloftast sjálv. Kortini havi eg megnað at savna ein lista av ynskjum, og vænti at fleiri verða glað fyri hann. Her er bæði dýrari lutir, ið eg droymi um at eiga, og ymiskt fyri ein meira rímiligan penga. Eg fylli heili 26 ár, og gleði meg at síggja hvat árið hevur í væntu fyri meg og míni.
13.4.14
Ynskilisti
By Malene Birger, Partisan turriklæði // Dior, Gel Coat // Shu Uemura, New Generation Eyelash S Curler // Hungursleikirnir bøkurnar eftir Suzanne Collins // Comme Des Garcons Play, stríput troyggja // David Rio, Tiger Spice Chai
Gávukort til biograf // Nagel, ljósastaki // Elizabeth Arden, Untold // Gávukort til matstovu // Nike Pro Shorts // Nars, Radiant Creamy Concealer í Vanilla
Inside Llewin Davis, Soundtrack á LP // Zara, leðurjakki // Arkitekta-lampa // Louis Poulsen, AJ Floor lampa //
'To Do List' blokkur // The Body Shop, Camomile Sumptuous Cleansing Butter // Hourglass, Arch Brow Sculpting Pencil í Soft Brunette
Eg havi føðingardag seinast í hesum mánaðinum, og eg gleði meg sum eitt lítið barn. Mungi javnan eftir lagkøku frá Kaffihúsinum eftir gomlu uppskriftini hjá Frants Restorff, ið eg endiliga fari at kunna eta á degnum.
Fleiri hava latið meg vita, at eg eri torfør at keypa gávu til. Kanska serliga tí at um eg ynski mær okkurt, keypi eg tað aloftast sjálv. Kortini havi eg megnað at savna ein lista av ynskjum, og vænti at fleiri verða glað fyri hann. Her er bæði dýrari lutir, ið eg droymi um at eiga, og ymiskt fyri ein meira rímiligan penga. Eg fylli heili 26 ár, og gleði meg at síggja hvat árið hevur í væntu fyri meg og míni.
Fleiri hava latið meg vita, at eg eri torfør at keypa gávu til. Kanska serliga tí at um eg ynski mær okkurt, keypi eg tað aloftast sjálv. Kortini havi eg megnað at savna ein lista av ynskjum, og vænti at fleiri verða glað fyri hann. Her er bæði dýrari lutir, ið eg droymi um at eiga, og ymiskt fyri ein meira rímiligan penga. Eg fylli heili 26 ár, og gleði meg at síggja hvat árið hevur í væntu fyri meg og míni.
Subscribe to: Post Comments (Atom)


text:
Allir skúlar, ið hava framhaldsdeild, eru nú blivnir bjóðaðir, at senda næmingar á ungdómsting. Ungdómstingið, sum verður hildið á sjeynda árið á rað, verður hildið tann 5. og 6. februar.
32 næmingar 9. og 10. flokki úr øllum landinum, skulu manna løgtingið hesar dagarnar. Høvi verður at viðgerða lógaruppskot og seta løgmanni og landsstýrisfólki spurningar.
Á ungdómstinginum í fjør vóru átta uppskot samtykt og fýra teirra vóru feld.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Nú er so at siga komið á mál við fyrireikingunum til flógvu nátturðarættirnar, sum eru partur av nýggja kosttilboðnum í samband við Kostverkætlanina á B6. Annaðhvørt verður borðreitt við eggjakøku í portiónsíløtunum, orkuríkari suppu, tartelet við stúvningi ella rísingreyti við kanel. Samstundis verður smurda breyðið minkað niður í kvartar, soleiðis at samlaða nøgdin av mati minkast, meðan orku- og proteininnihaldið er væl hægri.
Á myndini í erva er: 125 g eggjakøka, 1 kvart við føroyskari rullupylsu og 1 kvart við oksafilet. Matur við natúrligum høgum innihaldi av protein. Tilsamans gevur hesin tallerkurin 24 g protein og 1800 kJ (430 kcal).
/Poula Patursson, verkætlanarsamskipari


text:
Eins og í fyrra dystinum okkara millum endaði tað við einum teprum 1-2 tapi til samasetta liðið.
Fýra minuttir fyri hálva tíman legði Heidi Sevdal gestirnar framum, men beint fyri hálvleikin javnaði Sólrun Thomsen til hálvleiksstøðuna 1-1
Fýra minuttir inni í seinna hálvleiki skoraði Sigrun K. Kristiansen tað sum loksins gjørdist sigursmálið.
Koyr á, HB !!!!
HAGTØLINI
Kvinnur, 8. umfar: hósdagin 25. mai 2017 kl. 18.00 í Gundadali
HB – EB/Str./Skála 1-2 (1-1)
0-1 Heidi Sevdal 26’
1-1 Sólrun Thomsen 45’
1-2 Sigrun K. Kristiansen 49’
Gult kort: Elin Maria Isaksen og Milja R. Simonsen
Liðið: Simona Heinesen – Nadja Johannesen, Janita Ole-Jacobsen, Milja R. Simonsen, Ninna Hansen (Rannvá Mortensen 82), Ása á Reynatúgvu (liðsk.), Jónvá Hentze, Lea Hansen (Julia Helena Henriksen 74), Elin Maria Isaksen, Rebekka Benbakoura (Rannvá Mortensen 82) og Sólrun Thomsen
Óbrúktir eykaleikarar: -
Venjari: Allan Dybczak
Hjálparvenjari: Gisli Sveinbjørnsson
Dómari: Stephan Petursson
Hjálpardómarar: Óli G. Samuelsen og Laurits í Króki


text:
Javnaðarflokkurin á Fólkatingi hevur gjørt avtalu við danska fíggjamálaráðið, og fíggjamálaráðharran, Kristian Jensen, um at stuðla føroysku verkætlanini, Fargen. Tað upplýsir Javnaðarflokkurin í tíðindaskrivi.
Tríggjar milliónir av donsku fíggjarlógini eru blivnar játtaðar til føroysku verkætlanina um ílegugransking. Hetta er ikki fyrstu ferð, men heldur triðju ferð, at Javnaðarflokkurin hevur gjørt avtalu við danskar myndugleikar um at játta pening til júst hesa ætlanina. Í 2015 fingu FarGen játtað átta milliónir krónur og í 2016 fingu tey tvær milliónir. Í ár er upphæddin tríggjar milliónir.
Sjúrður Skaale sigur, at endamálið við, at vilja finna stuðul til hesa verkætlanina eru tvær. Eitt fakligt endamál og eitt búskaparligt. Tað er týdningarmikið fyri føroyska samfelagið at granska í heiligvági og sjúkum, ið er serliga viðkomandi fyri føroyingar. Umframt at tað eisini skal slóða fyri spennandi, háløntum og vitanartungum arbeiðum.
Sjúrður Skaale vísir á, at áhugin og vælviljin millum føroyingar fyri FarGen-verkætlanini er stórur, men at slík gransking er dýr og krevur nógva fígging. Tískil metir hann og Javnaðarflokkurin, at tað eisini er neyðugt við útlenskari fígging.
FarGen-verkætlanin er eisini fíggjað av føroysku fíggjarlógini. Í fjør fekk hon tvær milliónir og í ár fær hon somu upphædd. Betri banki hevur eisini latið stuðul til verkætlanina.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Tænastudeildin er býtt í tvey høvuðsøki, sum eru reingerð og húsavarðatænasta.
Tað eru umleið 70 starvsfólk knýtt at deildini.
Undir reingerð eru størvini býtt upp soleiðis, at nøkur arbeiða sum gongsfólk (gentur) á seingjardeildunum og onnur gera reint í skrivstovuhølum og starvsfólkabygningunum.
Á Tænastudeildini hava arbeiðsfólkini hópin av uppgávum sum t.d.
* innanhýsis flutningsuppgávur fyri m.a. Køkin og Vaskaríið
* rudda uttan- og innandura
* burturbeina rusk
* salta og rudda fyri kava, tá hált er
* flyta innbúgv, goymslu av húsbúna og køksbúnyttu.
Vit umsita vørukoyring frá Landssjúkrahúsinum fyri Goymsluna til viðskiftafólk á meginøkinum.
Tænastudeildin umsitur eisini leigu av íbúðunum og kømurunum til starvsfólk á Landssjúkrahúsinum. Fyrispurningar hesum viðvíkjandi kunnu sendast á teldupost: mailto:heot@ls.fo
Heimir Ottósson, deildarleiðari lokal 1270
Súsanna N. Dahl, menningarsamskipari lokal 1245
Angela Hentze, samskipari lokal 1242
Birgitta Holm, samskipari lokal 1241


text:
Konfliktmekling
Hví trætumekling?
Fyri at loysa trætuna, og fyri at varveita og betra framtíðar sambandið og samskiftið.
Trætur kennast ofta hóttandi og kunnu elva til ótryggleika og misálit, vánaligt tosingarlag og mistulkingar. Vánaligt samskiftið kann enda í eini fastlæstari trætu, sum ilt kann vera at koma sær burturúr aftur, uttan hjálp frá øðrum.
Triðjipersónur, meklarin, kann verða loysnin at beina samskiftið aftur á beint eftir hesum leisti:
- Partarnir varveita fulla ræði á trætuni og velja sjálvir loysnina
- Í avtaluloysnini kenna báðar partar seg sum vinnarar
- Framtíðarsamskiftið millum partarnar verður betrað og varveitt
- Trætan verður loyst munandi skjótari enn t.d. við rættarmálsúrskurði
- Kostnaðurin er munandi lægri enn t.d. við rættarmálsviðgerð sum krevur nógv størri tímanýtslu, áðrenn avgerð fyriliggur.
Samband
Turið Debes Hentze
Djúpagilsvegur 14
FO-188 Hoyvík
tlf. 519700
tdh@hentze.fo


text:
Orð og lag: W.F. og Marjorie Crumley
Týtt: Páll á Lakjuni
Upprunaheiti: Somebody loves me
1. Harrin Jesus elskar meg,
og eg elski hann;
hann er við mær á míni ferð,
vinurin, eg fann.
Vakir yvir mær nátt og dag,
bønir hoyrir hann.
Stór er gleðin í míni sál,
tí eg siga kann:
Niðurlag: Ein er, sum elskar meg, leiðir og ber,
eg elski ein og veit, við mær hann er.
Ein er, sum vísir mær hvønn dag sín veg.
Hesin eini er Jesus, og
hann varðar meg.
2. Tú ert sælur, um Jesus fær
vilja sín við tær,
verk hann hevur til ein og hvønn,
gev tí honum svar:
„Eg vil finna tey leitandi,
eins og tú meg fanst.“
Nýggja gleði tú fáa skalt,
og tú siga kanst:
3. Tá ið tænastan fullførd er,
tekur hann meg heim
í sínar vøkru bústaðir,
heim til gleði, gleim.
Sita øll tá um borðið har,
syngja fagnaðarsong.
Eingin sorg, eingin pína meir,
heiðrið Krist, vár Kong.
Tá summar at heystinum líður, til reiðar seg
fuglurin ger, eitt ljósari land honum bíðar, har
summar og sól altíð er. Teir vita, tá vindarnir
kólna, at nú nærkast fráferðarstund, teir vita,
tá blómurnar følna, teim væntar ein heitari
lund. Ein dag savnast allir í skara og ferðast til
fjarskotin lond, tá heldur ei fella og snara,
teir slíta øll bindandi bond.
Guds fólk er sum fuglar, ið flyta, tey bíða bert
til teirra ferð, teim leingist til summarsins hita
í landi, har Gud teirra er. Har uppi eitt land
okkum bíðar, ein heitari, vakrari havn, ja, skjótt
kemur hann, okkum fríar og tekur oss inn í sín
favn. Ein dag savnast øll í ein skara og ferðast
til fjarskotin lond, frá sorg og frá stríði tey fara
og lenda á sólljósu strond.


text:
Hallur av Rana
21.10.2014 - 22:35
Tíðindi > Uttanlands - Norðurlond
Leitanin eftir einum fremmandum kavbáti í svenska skjergarðinum heldur áfram.
Svenski herflotastjórin, Anders Grenstad, greiddi á tíðindafundi fyri løtu síðani, at teir á fimti degi á rað leita eftir einum kavbáti, ið teir meta goymir seg innan tað svenska sjóøkið.
Lítil ivi tykist at vera um, at eitt fremmant hervald hevur verið í svenskum sjóøkið.
Hann kundi eisini avdúka, at verjan fær eina ørgrynnu av eygleiðingum, men tað eru serliga tvær nýggjar eygleiðingar, ið svenska verjan metir eru sera áhugaverdar, ið byggja uppundir teirra mistanka.
- Hetta kann als ikki góðtakast, sigur Grenstad um støðuna, har tað verður gitt, at ein russiskur kavbátur uppiheldur seg í svenskum sjóøkið.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Forsíðarss
31. Jan 2006
Røktarheim
Vestmanna og Kvívíkar Kommuna, hava í dag latið Almanna- og Heilsumálaráðnum umsókn um stuðul til at byggja røktarheim í Vestmanna.
24. Jan 2006
Garður í skúlanum
Í hesum døgum verður eitt bráneyðugt arbeiði gjørt við skúlan á Kongsteigum. Tað hevur verið kent í eina tíð, at stuðlamúrurin uppímóti golmlu hondbóltsplenuni, ikki hevur verið nóg tryggur. Hetta hevur bygdarráðið tikið í sera stóran álvara, og góðkendi á seinasta
24. Jan 2006
Bátahylur
Vestmanna Kommuna hevur gjørt tað møguligt hjá avbygdabátum at fáa fast bátapláss í bátahylinum, við at áteknað serstakan sáttmála. Við hesari loysn, kunnu avbygdabátaeigarar liggja tryggir í bátahylinum í nógv ár framyvir. Tað eru fyribils 7 bátaeigarar sum hava boða frá, at
23. Des 2005
Barnaverndarsamstarv
Kelda: Portalurin Barnaverndarsamstarvið millum kommunurnar í Vágum, Vestmanna og Kvívík er góðkent av landsstýrismanninum við almanna- og heilsumálum Leiðari er settur, og nýggja barnaverndarnevndin í økinum hevur havt sín fyrsta fund. Sørvágs-, Miðvágs-, Sandavágs-, Vestmanna- og Kvívíkar kommunur hava sett Súsonnu
23. Des 2005
Rustarin um Kap Farvel
Søgan um Kap Farvel selur óføra væl, og er eisini sera forvitnislig at kaga í. Forlagið Rustarin boðar í tíðindaskrivi frá, at upplagið á 2000 bøkur er næstan alt selt uppá bert 20 dagar.
20. Des 2005
Trolvirki í Vestmanna
Kelda: Portalurin.fo Søren Havmand, verfaðir hansara, Helgi Brekku og sonur Søren, René, fara nú at stovna felagið, Føroya Trol, sum fer undir at framleiða trol í keyptum hølum í Vestmanna Hann hevur drúgvar royndir í at framleiða og umvæla trol. Tað, sum
20. Des 2005
Nýggjársbál
Mint verður á, at borgarar sum ætla at skipa fyri nýggjársbáli í ár, skulu seta seg í samband við kommunuskrivstovuna har góðkent loyvi verður útskrivað.
19. Des 2005
Tunnilsætlan
Arbeiðið við eini samlaðari samferðsluætlan fyri Føroyar verður væntandi liðugt um árslok 2006. Svaraði Landstýrismaðurin í Vinnumálum Bjarni Djurholm, fyrispurningi frá Heidi Petersen løgtingskvinnu í tinginum fríggjadagin. Hann vísti samstundis á, at ynski vóru frammi um 12 tunnlar ymsa staðni í Føroyum.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
17-08-2017
Týsmorgunin 15.08.2017 sigldi garnabáturin Gudrun - KG 243 - inn á Klaksvíkina at landa havtasku, sum teir høvdu veitt norðanfyri. Við sær høvdu teir eisini tikið krabbar, skeljadýr, igulker o.a., sum skuldi latast í kør at vísa fram á Sjómannadegnum.
Fýra ymisk sløg av krabbum vórðu latnir tiltakinum: trøllakrabbi (Lithodes maja), heksakrabbi (Paromola cuvieri), taskukrabbi (Cancer pagurus) og so ein heldur sjáldsamur krabbi, sum ikki hevur føroyskt navn. Á latínskum verður hann kallaður Cancer bellianus og á enskum “toothed rock crab”.
Hesin krabbin líkist nógv taskukrabbanum, og tí er ikki altíð lætt at skilja millum hesi bæði sløgini. Høvuðsmunurin er rondin rundanum skelina; C. bellianus hevur sagtenta rond, meðan rondin á taskukrabbanum er rundtent. Eisini er munur á litinum: skelin á taskukrabbanum er nakað einslitt brún, meðan hon er ljósari og reyðligari á C. bellianus.
Hetta er fyrsta skrásetingin hjá Tjóðsavninum av Cancer bellianus í føroyskum sjógvi. Sambært Kristin Vilhelmsen, skipara á Gudrun, hava einstakir av hesum slagnum veri í gørnunum seinastu árini. Eisini hava einstakir verið fiskaðir av øðrum skipum millum Føroyar og Ísland.
Útbreiðslan av hesum krabbanum er frá Kanarisku oyggjunum, norð til Ísland; frá 37-730m dýpi. Hann er tó mest vanligur í sunnara parti av norðuratlantshavinum. Krabbarnir, sum eru skrásettir norðanfyri Bretagne vóru allir hannar. Hesin, sum varð fingin til Sjómannadagin, var onki undantak.
Krabbarnir vórðu fingnir á knattstøðu 62°37,5N 6°50V á áleið 150m dýpi.
Avtala er fingin í lag, at krabbin eftir tiltakið, verður latin Tjóðsavninum, sum tekur hann í varðveitslu.
Jógvan Fróði Hansen og Jan Sørensen
Tjóðsavn Føroya


text:
So fall tunesiski forsetin Ben Ali. Fyri fimm árum síðani vitjaði eg har í landinum og hefti meg við, at hóast pressufrælsi, so átti forsetin altíð fremsta pláss í fransktmæltu avísini La Presse de Tunesie. Við somu mynd varð hvønn dag fortalt, hvar forsetin var og hvat hann segði og gjørdi. Og fram við vegnum vóru stór uppsløg við forsetanum á.
Hóast mest framkomna arabiska land, eisini við kunngjørdum pressufrælsi, eru ímyndir og atferð forsetans tiknar beint úr fasistiskum ríkjum, antin tey itu Sovjett ella Nazitýskland. Og tó andaði alt frið í Tunis. Men ikki longur.
Myndin, sum er tikin afturvið morgundrekka í stovuni hjá beiggja Mouldi í Tunis, høvuðsstaðnum í Tunesia, varð brúkt í skúlabókini Fjølmiðlar. Uppgávan var at grunda yvir, um tað hevði passað okkara løgmanni eins væl, um hann var ovast á breddanum í hvørjum føroyskum blaði og fyrst í hvørjari føroyskari tíðindasending. Og síðani var turrisligi spurningurin: Brúkar løgmaður henda møguleika?
Sjálvandi brúkar løgmaður ikki hesi einvegis kunningarsnildi at sleppa til orðanna í miðlunum. Tað hendir bara í totaliterum londum. Tí kundi tað ikki annað enn ganga galið hjá Ben Ali, sum á papírinum vildi frælsi og opinleika. Pappírið er tolið, onkuntíð tolnari enn fólkið.
Eftir morgundrekka við nøtum og franskari avís, koyrdu vit eftir rómverska vegnum, Chaussee Romaine, gjøgnum saltoyðuna Chot El Jerid, sum er Pálmaveitin, ávegis til dadlubýin Tozeur. Eitt frálíkt land at ferðast i.


text:
Børnini hava tikið væl ímóti nýggju spæliumstøðunum á Skúlatrøð í Klaksvík, og økið millum skúlan og Snjallubjallu er bæði vakrari og betri at vera í, skrivar Klaksvíkar kommuna a heimasíðu síni.
- Fyrsta skúlavikan eftir summarfrítíðina er farin afturum, og hvørt fríkorter hava børn verið at sæð á nýggja spæliplássinum á Skúlatrøð í Klaksvík, har tey kunnu reiggja, klintra og hoppa trampolin. Frammanundan var eisini fótbóltsvøllurin í økinum, og hann verður framvegis nógv brúktur, skrivar kommunan.
Beinta Klakstein, forkvinna í Trivnaðarnevndini Børn og ung fegnast um betraðu umstøðurnar, og hon hevur sæð við egnum eygum, hvussu væl børnini trívast í nýggju umstøðunum.
- Umstøðurnar at spæla eru blivnar nógv betri, og nú er økið eisini fríðkað við blómum og øðrum, so her er blivið ordiliga gott og vakurt hjá børnunum at vera. Tey brúka tað nógv í skúlatíð og børnini í Snjallubjallu hava eisini tikið tað til sín, umframt at tað jú er alment og frítt hjá øllum at brúka, sigur Beinta Klakstein.
Kelda og lesið meira HER


text:
Verða størvini lýst leys, ella er bert talan um flytingar...
Kári P. Højgaard, løgtingsmaður fyri Sjálvstýri hevur fyrispurningur um føroyskar sendimenn, settur Poul Michelsen, landsstýrismanni í uttanríkis- og vinnumálum (at svara skrivliga eftir Tingskipanini § 52a)
1. Kann landsstýrismaðurin upplýsa førleikakrøv til sendiharrarnar, ið verða settir á
føroysku sendistovunum?
2. Verða størvini lýst leys, ella er bert talan um flytingar millum starvsfólkini í Uttanríkisráðnum?
3. Kemur tilmæli frá eini setanarnevnd, ella er tað landsstýrismaðurin, sum einsamallur setir
sendiharrarnar?
4. Eru størvini áramálssett, og hvussu verða tey lønt?
Viðmerkingar:
Í tíðindum í dag váttar landsstýrismaðurin í uttanríkismálum, at einaferð í summar verða nýggir sendiharrar settir í Moskva og Brússel. Samstundis verða nøvnini kunngjørd á teimum, sum tá skulu manna hesi týdningarmiklu størv.
Ivaleyst er eitt krav at tey, ið sett verða, hava eina góða viðkomandi akademiska útbúgving, fyri at kunna røkja starvið. Íslendingar hava tó partvís havt ta siðvenju á sínum sendistovum at brúka eldri politikarar sum sendiharrar, ið hava drúgvar altjóða royndir og kenna politisku skipanirnar.
Vanligt er, at týðandi vællønt størv innan tað almenna verða lýst leys. Tí er tað sera viðkomandi at fáa greiðu á, hvussu hesi størv verða sett, saman við førleikakrøvum.
Spyrjarin hevur ikki sæð hesar starvslýsingar í føroysku miðlunum. Tí verður spurningurin settur.


text:
Camping/báta túr saman við Jóan Paula og Jórun í mai 2014
So vóru vit aftur í Selatra í sera óstabilum veðri, regn-vind-sól og turt
millum alini :o)
Børnini hygga sær
Jórun hevur gjørt forrætt, rækjubland uuuuhhhhhmmmmmm lækkurt :o)
So eru grillmeistarnir farnir í gongd
Vit hava góða hjálp :o)
Tað reina hygg
Mega mega lækkurt
Langt aftaná midnátt fóru vit at spæla kort
Jóan Pauli og Jákup Weihe campingleiðari á Selatra Camping
Kjógvin
Tað er oftani mjørki so vit hava fingið okkum radara á campingvognin :o)
Morgunmatur
So ein túr í Viðarlundina
Nú eru vit næstan heima aftur, Laila og Jórun fóru undan okkum at kóka eplir,
vit skulu hava turra grind, turran fisk, spik og eplir á middegi :o) ( kl
16:00)
Og so pannukøkur omaná :O)
Gudmundur, Maria og Klæmint hava fanga krækling og vit keyptu frá teimum, ehm
tað eru teir til vinstru, tað til høgru er til grillmeistarnar :o)
Eitt sera hyggeligt leygarkvøld :o)
Sunnumorgun og so er bara futtur í aftur
Gudmundur fyllir vatn í tangan
Strævi heldur Klæmint
Kl 13 fóru Jóan Pauli og Jórun at gera klárt til at fara heim
Sunnudagin bleiv so mega gott veður
Hósvík fyri framman
Vit fóru ikki beinanvegin suður, vit grillaðu búffar og pylsir og annað gott
So skal avroknast, 28 kr í streym og 300 kr fyri 2 nætur, ikki so gali :o)
So er hesin túrur at enda komin, ein deiligur túrur saman við mega fittum
fólki


text:
Cap Negret 26 frá 24 mai til......
Gudmundur til fótbóltsvenjing í Altea. Hann hevur fingið nýggja
fótbóltstroyggju frá felagnum :o)
Yes mál. Hann skeyt eitt sera flott má í dystinum síðsta mikudag :o)
Stoltur í nýggjari troyggju frá venjaranum :o)
Eftirsum tað gekk so gott við venjingini í dag, so fóru vit at eta pizza :o)
Leygarmorgun og mamma fyllur einans hmm ár :o)
Hendan bátin hava vit ætlað at leiga í 3 tímar, men hava bíða í fleira dagar
til hann er klárur
skuldi verða klárur í dag, nú er so motorurin komin, men ikki heilt klárur, so vit hava bestilt
hann til frá kl 15 til 18 í morgin, verður hann klárur ??? spooky Vit hava havt sykluna á verkstað, skift ketuna og onkran veir og annars justera alt, so nú
er hon akkurát sum spyldurnýggj segði verkstaði :o)
Gudmundur venur seg í túninum hjá okkum, hon er heldur stór til hann
Íbúðin hjá okkum miðskeiðis á myndini
Svimjitúr :o)
Anja er komin við gávu til mammu sína :o)
Føðingardagin fóru vit út at eta, klokkan er um 20:30
Grannar hjá okkum, tey eru í feriu beint yvirav okkum, sera hyggilig fólk.
Hann er havbiologur og konan er djóralækni, tey hava eina 5 mánaðar gamla dóttur
við
Sera hyggiligt kvøld, tey bjóðaðu okkum til skeljadjóra dag mánadagin, so tað
verður spennandi :o)
Her eru vit í Bassette uml 15 min norðanfyri okkum, vit kannað um tað er
møguligt at leiga bát her, men her vóru bara kajakkir og tær vóru allar
útleigaðar :o(
Vit gingu á veg heim aftur at vita hvussu gekk við at fáa motorin í ordan, tá
sigur eigarin at vit skulu koma ein lítlan stimitúr við honum. Jú vit fóru við
honum ein túr
Gudmundur helt tað verða sera sera spennandi, báturin hevur 100 hesta
páhængara, so tað var eitt sindur av farti á. Hendan sleppa vit ikki at leiga
uttan sigli-pappírir
Gudmundur hyggaði sær óført
Mamma var eitt sindur meira yvingarsom :o)
Sjálvsmynd hehe
Okkara íbúð mitt á myndini
So var túrurin av, eigarin vildi ikki hava pengar fyri túrin :o) vit fara at
roynda aftur miku-
dagin um báturin hjá okkum er klárur
Vit eru bjóðaði yvir til grannar okkara Olaf, Karin og Alva til krækling,
fingu kaffi og
eina Nisperos frugtskál omaná smakkað óføra væl :o) Alva er knapt eitt ár og í so sera góðum lag
Vit fóru ein Bobby-spaseritúr aftaná náttara og nú er lítla hyggiliga café´in
opnað aftur, vit kenna kokkin væl so her mugu vit vitja aftur. Hon er bara opin
6 mðr um ári
Sera hyggeligt stað
Vit fingu nøtir aftur við og taðveitdenn um ikki Gudmundur misti eina tonn :o)
Gudmundur og Paplo fylgjast til Padel venjing, sera góðir vinir
Karin, Olaf og Alva eru til Tabas og annað gott. Tey koyra heim aftur
fríggjamorgunin
Gudmundur og Alva prøva at hyggja eftir Tom and Jerry :o)
Gudmundur vildi so gjarna halda okkurt fyri skúlaflokkinum, so hóskvøldi 31/5
kl 17:30 hevur hann bjóða teimum til 4Kwatro
í Albir. Hann sigur at tað eisini er eitt sindur føðingardagur
tí tey sleppa ikki í føðingardag hjá honum í august, so vit hildu at hann mátti fáa pakkað :o)
Gudmundur er sera glaður fyri Lego
Ein stoltur drongur klárur at fara í skúla, hann ætlar at bjóða bomm í flokkinum
:o)
Aftaná skúla fóru vit til Albir í 4Kwatro, Pablo og Flori komu við okkum
Ellis og maðurin forældrini hjá Jewel
Børnini fingu burgara og kips
Kristina mamma til Vicent
Ein sera góður dagur, bara ein manglaði í flokkinum
Vit fóru beinaleið at siga forvæl við Karin, Olaf og Alvu. Tey koyra heim í
morgináðrini
Sera fitt fólk
Vit eru farin inn í landi at finna eina grottu, mega heitt í dag 35,5 gradir tá
tað var mest :o)
Ikki var loyvt at taka myndir inni í Grottuni
Cova Del Rull og
ikki bar til at snýkja seg tí vit vóru einsamøll saman við einari guide, sum
greiddi frá á sponskum
Men her eru nakrar myndir, sum hingu uttanfyri
Hol mitt í fjallinum :o)
Lítil bygd
Guadalest
Vit koyrdu framvið fleiri sera smáum bygdum
Ein fínur men langur túrur, haldi tað mundi verða eini 1000 sving, sum at koyri frá Funningi til Gjáar, bara ganga 100 :o)
Annars hava vit mist nógvar myndir :o( vóru á pizza-resturant og Gudmundur slapp at gera sína egnu pizza, frá byrjan til endan, myndirnar eru bara vekk :o(
Eisini vóru vit bjóðaði til picnic útferð við fótbóltfelagnum hjá Gudmundur,
har tóku vit nógvar myndir. Teir vóru allir og svumi á strondini, síðani var
felagsborð við sammenskud, also øll
høvdu okkurt við og so bleiv alt sett á eitt stórt borð, sera nógvur matur og áhugavert at síggja spanskar rættir. So spældu teir bólt og Gudmundur skoraði 2 mál :o) so um kl 22 var
var dekka upp til kaffi og kaku. Men tá máttu vit fara, vit fáa gestir í morgin :o) annars var 29 gr í kvøld klokkan 23 :o) so nú er summari við at koma


text:
Keypstreytir
Frakt
Fraktkostnaðurin er 39 kr. pr. pakka.
Keypir tú fyri meira enn 500 kr., verður ongin fraktkostnaður lagdur afturat vøruni.
Avgreiðsla og vøruútbering
Bíleggingar, sum eru komnar inn kl. 16, verða pakkaðar sama dag. Um vøran ikki er á goymslu, frættir tú frá okkum. Miða er tó ímóti altíð at hava ta vøru á goymslu, sum er til sølu í nethandlinum.
Vøran verður latin Posta næsta dagin at bera út.
Tú kanst eisini velja at heinta vøruna á okkara bústaði, sum er Landavegur 38, 100 Tórshavn (Plantusølan hjá Hanne-Dot). Vit boða frá, so skjótt vøran er klár at avheinta.
Umbýtingarrættur/Iðranarrættur
Um tú angrar eitt keyp, kanst tú innan 14 dagar boða okkum frá, at tú angrar keypið, og síðani hevur tú aftur 14 dagar, at lata okkum vøruna aftur. Tú fært sum útgangsstøði ta fullu upphæddina aftur, sum tú hevur goldið, íroknað fraktkostnaðin, sum tú hevur goldið í samband við keypið. Tú kanst angra eitt keyp, hóast vøran er brúkt. Um vøran er brúkt, skal ein ítøkilig meting gerast av virðinum av vøruni. Vøran hevur tað virðið, sum hon kann seljast til annan keypara fyri. Hetta er eisini tað, sum tú í so fall fært afturgoldið. Um tú bert hevur roynt vøruna heima, á sama hátt sum vørur verða royndar í einum vanligum fysiskum handli, er vøran ikki brúkt av hesi orsøk.
Tú kanst eisini frítt býta eina vøru um við eina aðra innan 14 dagar.
Reklamatión - vøran er ikki í rætta standi
Um ein vøra ikki er í rætta standi kann hendan býtast um ella tú kanst fáa pengarnar aftur. Rætturin at reklamera stendur við í 24 mánaðar aftaná keypið. Boða okkum frá innan rímiliga tíð aftaná tú ert vorin varug(ur) við, um vøran ikki er í rætta standi. Vit rinda fraktkostna, sum stendst av hesum, í tann mun fraktkostnaðurin er rímiligur.
Gjald
Tú kanst gjalda við gjaldkorti, ella tú kanst flyta okkum pengarnar gjøgnum bankan á konto 9181 484.523.6
Um tú rindar við korti, kanst tú brúka Dankort, Visa ella Visa Elektron. Upphæddin verður hevað av korti tínum, tá ið vøran er send ella tá ið tit hava fingið boð um, at vøran er klár at avheinta.


text:
Sigmunds
kvæði eldra
Fyrsti táttur
Í Noreg býr ein
menskur mann,
Ólavur
Trygvason eitur hann.
Noregs menn,dansið væl í stillum;
stillið tykkum allar,
riddarar, Noregs men,
dansið væl í stillum.
2. Ólavur kongur kristnum býður,
Gud og mildar miskunnar tíðir.
3. Ólavur heitur á sveinar tvá:
“Heintið mær Sigmund inn til vár.”
4. Áðrenn teir høvdu hálvtalað orð,
tá var Sigmundur inn fyri borð.
5. Sigmundur fellur á síni knæ:
“Krist signi teg, harri, hvat vilt tú mær?”
6. Kongurin tekur í Sigmundar hand:
“Eg gevi tær helming av Føroya land.
7. “Tú skalt fara til Føroyar vestur,
tær skal fylgja Tangbrand prestur.
8. Í Føroyum býr ein finskur mann,
Tróndur í Gøtu eitur hann.
9. Tróndur í Gøtu eitur hann,
mín kæri Sigmundur, fá mær hann.”
10. Sigmundur tekur til orða svá:
“Hann verður ikki góður at fáa.”
11. “Hvørt heldur er hann tann kappin reysti,
ella er hann í gívrum treystur?”
12. “Ikki er hann tann kappin reysti,
heldur er hann í gandi treystur.”
----------
13. Ganga teir eftir sandi,
sum knørrur fleyt fyri landi.
14. Teir loystu út av dýru vág,
tann besta knørr, í Noreg’ lá.
15. Sigmundur sínum skipi skeyt,
besti knørrur av Noregi fleyt.
16. Sjógvurin brýtur sum boðafles:
“Haldið beint á Líðandisnes.”
17. So siglir Sigmundur breiðan fjørð,
til Gøtu var teirra heimangerð.
18. Hann siglir í dagar, hann siglir í tvá,
hin triðja fekk hann Føroyar at sjá.
19. Sjógvurin brýtur í streymi strítt,
einki aktar Sigmundur slíkt.
20. Sjógvurin brýtur sum boðafles,
haldum beint á Mjóvanes.
21. Sjógvurin gerst nú gulur og blár,
sandurin uppi á tilju lá.
22. Tá tekur at rúka sandur og sjór:
“Nú er Tróndur vorðin óður.”
23. Náttina eina, dagarnar tvá,
Sigmundur út fyri Gøtu lá.
24. “Tó at vær kostum lív og and,
vær náum ei á Gøtusand.
25. Vær náum ei á Gøtusand,
Tróndur ristir móti oss gand.
Annar
táttur.
26. Nú skal taka upp annan tátt,
sigla út til Svínoyar brátt.
Alt
meðan lindin hon stendur væl,
tað stendur ein lind í mín faðirs garð’,
hon
er seg alt við rósur væl,
alt
meðan lindin hon stendur væl.
27. Í Svínoy býr ein menskur mann,
Bjarni bóndi eitur hann.
28. Sigmundur vendi síni skútu í hav,
næst øll skútan gekk í kav,
29. So siglir Sigmundur Svínoyarfjørð,
skútan boygnaði sum ein gjørð.
30. Kastar hann akker á hvítan sand,
fyrstur steig Sigmundur fótin á land.
31. Haraldur fellur á síni knæ:
“Fostbróðir, lat meg fylgja tær.”
32. “Tú fert ei á land um sinn,
tú skalt goyma skipi mín.”
33. Tá ið hann kom í bóndans garð,
alt lá fólk í svøvni har.
34. “Eg havi ei verið í Svínoy fyrr,
nú skal eg bróta bóndans dyr.
35. Ei visti Bjarni av fyrr enn tá,
Sigmundur yvir hans herðum lá.
36. Fljóðið steig í serki fram:
“Tær megið ei gera so stóran skamm.
37. Tær megið ei gera so stóran skamm,
at drepa inni ein gamlan mann.”
38. “Vil hann Bjarni kristin vera,
skal eg honum einki gera.
39. Bjarni, gakk á grønan vøll,
sig mær hvør mín faðir feldi.”
40. “Eg gav tær lív, og tað var væl,
Tróndur lat slá’ tín faðir í hel.”
41. Tað var bóndans fyrsta orð,
biður nú bera mat á borð.
42. Teir bóru inn á føtum sjey
oxasíðu og stumpabreyð.
43. Tað var bóndans annað orð.
biður nú bera drekka á borð.
44. Bóru so inn á hvíta lín
øl í kerum, mjøð og vín.
45. Tað høvdu teir til gaman tá,
dansaðu og drukku í dagar tvá.
46. Tað gjørdi Sigmundur, meðan hann
var har,
hann kristnaði Bjarna og alt, har var.
Triðji táttur.
47. Nú skal taka upp triðja tátt,
med
junga,
sigla suður til Dímunar brátt.
Alfagurt
ljóðar mín tunga,
lystir
meg í dans gá med junga,
brúnt
er mítt silkihár,
mjøllhvít
so eri eg sjálv,
alfagurt ljóðar mín tunga.
48. Sigmundur siglir Høvdasund,
har møtti honum Trónd og Tóra Hund.
49. “Hoyr tú Føroya kongur,
vilt tú vera heiðin longur?”
50. “Eg víki ikki frá míni fornu trú,
tí eg eri mær so gamal nú.”
51. Sigmundur kastar spjót frá sær,
Tróndar skúta at hvølva bar.
52. Tað var feigdin ov illa nýtt,
at hann gav Trónda lívið frítt.
53. “Nú hevur tú mist tín sigur úr hendi,
vænta nú hevnd og bráðan enda.
----------
54. So siglir Sigmundur Skúvoyarfjørð,
skútan bognaði sum ein gjørð.
55. Á bunkanum stendur frongur treystur:
“Haldum nú millum oya eystur.”
56. Sigmundur gongur í bæði borð:
“Haldum nú beint á Grønuskorð.”
57. Haraldur fellur á síni knæ:
“Fostbróðir, lat meg fylgja tær.”
58. “Tú fert ei á land um sinn,
tú skalt goyma skipi mín.”
59. Sigmundur tekur ein kaðal í hond,
búið spjót hann rendi á land.
60. Hann skeyt upp í grønan vall,
oddurin niður í grótið gall.
61. Tríati favnar var bergið hátt,
Sigmundur lesti seg við ein tátt.
62. Á gøtum lógu garpar tveir,
bráðan bana fingu teir.
63. Sigmundur veit sær onga neyð,
reikar heim á Skorarheyg.
64. Inn kom húsfrú Guðrun á gátt:
“Eg sá mann á henda hátt.
65. Hann var vænur í vøxtri vitur,
fagurt gull á herðum glitrar.
66. “Sást tú mann á hend hátt,
hann var ikki her á jólanátt.
67. Hann var ikki her á jólanátt,
nú er ei at sova brátt.”
68. Øssur leyp eftir skreppum ný,
fýra tunnur gingu harí.
69. Kastar so øllum vápn ísenn,
loypur í borg við nýggju menn.
70. Nýggju menn og málmarar tólv,
taka nú allir at verja borg.
71. Øssur stendur við borgarlið,
breiðari øxi hann studdist við.
72. Sigmundur vegur seg til og frá,
eystan á borgini vá hann seg á.
73. Eystan á borgini vá hann seg á,
mann vá hann frá Øssuri tvá.
74. Øssur stóð og sá hará:
Ei skulu fleiri fara svá.”
75. Báðir ruku saman tá,
hvørgin kundi sigur av øðrum fá.
76. “Nú skal taka listir fyri seg,
sum Ólavur kongur lærdi meg.”
77. Hann vá til við opnum skildi,
fóturin av, og hondin fylgdi.
78. Øssur talar av miklari trongd:
“Tær skulu føra meg vestur á drang.”
79. “Ta bøn skalt tú av mær tiggja:
Vesturi á drangi skalt tú liggja.”
80. Tað var Øssurs síðsta orð:
“Høvdið skal venda mót Grønuskor.
81. Føturnir til, og høvdið frá,
so eg má aftur í skorina sjá.”
82. Sigmundur situr í Skúvoy tryggur,
Tróndur um hans lívið liggur.
83. Sigmundur vænur, í dygdum góður,
illgerðsmaður troyggjar hans blóð.
84. Sigmundur fyri Gudi og góðari gerð
mátti svimja Suðuroyarfjørð.
85. Suður í Suðuroy var Sigmundur dripin,
norði í Skúvoy var hann grivin..


text:
Kelduvaðið 1. oktober á R7
Sunnukvøldið 1 oktober kl. 20.00 á R7 sum hoyrist um alt landið.
Minnissending um tænara Harrans Zacharias Zachariassen, sum andaðist 21. august 2017. Jógvan Zachariassen hevur samrøðu við pápa sín í Lívdini í Hoyvik um at “vera gamal.”
Vit hoyra góðar sangir sum Zacharias hevur yrkt og týtt í hesi sendingini.
Endursent verður hóskvøld kl. 21 á R7. FM. 102 og FM.107
Sendingar okkara vera eisini lagdar út á heimasíðuna R7.fo, har tær altíð kunnu hoyrast.
KELDUVAÐIÐ sunnukvøld kl 20.00 og hóskvøld kl. 21.00
Á TORGINUM týskvøld kl. 21.00 og sunnudag kl. 12.30.
Mynd: jogvanz.org


text:
Stranda Bókasavn er skúlabókasavn og alment bókasavn í einum.
Øll eru vælkomin at læna bøkur á bókasavninum.
Á Stranda Bókasavni eru næstan allar føroyskar bøkur, sum eru komnar út seinastu 30 árini, bæði barnabøkur, ungdómsbøkur, skaldsøgur, stuttsøgur, yrkingar og fakbøkur.
Fakbøkur fevna um mangt og hvat: náttúru, bygdasøgu, list, ævisøgur, mál, uppskriftir, handbøkur – og nógv, nógv annað.
Eisini er eitt úrval av donskum barna- og ungdómsbókum, skaldsøgum og fakbókum.
Ljóðbøkur – bøkur at lurta eftir: skaldsøgur, endurminningar, søga, barnabøkur, ungdómsbøkur. Tær flestu eru sum fløgur, men nakrar eru á kassettubondum.
Bókasavnið er opið soleiðis:
Um dagin:
týsdag: 8:00-09:45
hósdag: 9:30-11:45
fríggjadag: 9:30-11:15
Bókasavnið er vanliga opið fríkorterið undan og aftan á tíman, sum tað er opið.
Um kvøldið:
mánakvøld: kl. 18 - 20
og mikukvøld: kl. 19-21
Barnagarðar, pensjonistafeløg og aðrir felagsskapir eru vælkomnir at avtala tíð at koma at vitja bókasavnið.


text:
Í síðstu viku luttóku tvey umboð á ráðstevnu hjá Global Forum, sum Føroyar eru sjálvstøðugur limur í. Birta Biskopstø greiðir frá, hvat ráðstevnan og samstarvið í Global Forum snýr seg um.
– Føroyar blivu fyri einum ári síðani limir í Global Forum, sum er ein felagsskapir undir OECD, byrjar Birta Biskopstø at greiða frá.
Birta Biskopstø og Ólavur Brimnes vóru í síðstu viku á ferð í Panama fyri Taks. Skráðin á ráðstevnuni, sum tey luttóku á, var í trúnaði, men í høvuðsheitum snúði ráðstevnan seg um at arbeiða ímóti, at fólk snýta við pengingi í skattaskjóli.
– Føroyar eru limir í Global Forum á jøvnum føti við onnur lond, sigur Birta Biskopstø, og hon greiðir frá, at tað eru tvær ítøkiligar ætlanir í tí samstarvinum, sum Føroyar luttaka í. Onnur ætlanin, sum føroyingar luttaka í, er at senda upplýsingar um borgarar ímillum lond eftir umbøn. Tá skulu upplýsingarnar vera ítøkiligar. Hin ætlanin snýr seg um, at upplýsingar frameftir skulu sendast ímillum lond automatiskt.
Altjóða samstarv
– Samstarvið snýr seg um gjøgnumskygni og at býta upplýsingar innan skattaøkið ímillum lond, sigur Birta Biskopstø. Føroyingar hava verið við í samstarvinum av fyrstan tíð og hava eitt nú avtalur við lond, ið vanliga verða nevnd skattaparadís, so sum Gibaltrar, Isle of Man og so framvegis.
– Vit hava ikki verið limir í Global Forum fyrr enn í fjør, so samstarvið er nýtt fyri okkum. Men landið hevur áðrenn gjørt avtalur við ymisk lond ígjøgnum norðanlond og OECD. Nú eru vit sjálvstøðugur limir, og tá er Taks myndugleikin á økinum, greiðir Birta Biskopstø frá.
– Tað eru 142 lond, ið eru limir í samstarvinum um at veita upplýsingar eftir umbøn. Tá skulu tað vera ítøkiligar upplýsingar, ið spurt verður um, sigur Birta Biskopstø.
– Hin avtalan snýr seg um automatiska útveksling av upplýsingum. Í tí samstarvinum eru 100 limir, sigur Birta. Hini limalondini eru øll tey, ið vit vanliga sambera okkum við, og niðast í greinini er leinkja til lista við øllum londinum.
Eru enn nýggj í samstarvinum
Birta greiðir frá, at samstarvið er nýtt, og tí er sjálvsagt onki dømi um, at Taks enn hevur havt brúk fyri at útveksla upplýsingar. Men um so er, at upplýsingar onkuntíð eru at finna í einum samstarvslandi, so hevur Taks møguleika at virka eftir tí.
– Tað snýr seg sjálvandi eisini bara um at vera við í samstarvinum. Tað kann sjálvandi gerast reelt, at Taks fær upplýsingar um føroyingar í skattaskjólum, og so kunnu vit virka í mun til tað, sigur Birta Biskopstø at enda.
Í kunngerð sum hevur heimild í skattalógini ber til at síggja øll limalondini í teimum báðu skattasamstarvinum. Til ber at lesa hana her. Listin er ikki heilt dagførdur, men verður tað eina ferð um árið.


text:
Træ-alu vindeyguni frá Vind samanfletta bestu eginleikarnar frá trimum sterkum evnum. Útvendiga er ein sløtt og viðlíkahaldsfrí yvirflata í lakeraðum aluminium. Innanfyri er eitt heitt og behagiligt vindeyga framleitt úr ektaðaðari kjarnu furutræ – sjálvsagt PEFC viðurkent (PEFC er ein góðkenning um burðardyggan skógrakstur). Í miðjuni av vindeyganum er ein isolatiónsprofilur gjørdur úr komposit við isolerandi kømrum.
Træ-alu vindeyguni frá Vind eru vakurt sniðgivin við einari heilt
serligari konstruktión av teimum 3-lagaðu glas rútunum.
Træ-alu vindeyguni kunnu veitast bæði sum útgangandi og inngangandi elementir við 3-lagaðum rútum, hvar karmrammu konstruktiónin er uppbygd soleiðis, at tað er pláss til eina rútatjúkd á 48 mm. Hetta viðførir veldiga góð orkuvirðir, sum longu nú lúka 2020 krøvini.
Øll vindeygu frá Vind vera veitt við lágorkurútum við hitakanti. Hetta tryggjar eitt minimalt tap av hita.
Til allar okkara vørur ber til at keypa rútar við ymiskum funktiónum. Hetta verður framt umvegis serbílegging.
Prýðisglas, eisini kalla ráglas, er sjónligt glas við einum mynstri í á yvirflatuni. Prýðisglas kann nýtast til praktisk endamál – s.s inn til vesi ella til úthurð. Eisini kann glasið nýtast sum prýðið, m.a kann tað geva eina flotta effekt á m.a úthurðina.
Trygdarglas er glas ið minkar munandi um vandan fyri innbroti. Við trygdarglasi verður munur gjørdur á tveimum høvuðssløgum: Herða glas og laminera glas.
Herða glas: Herða glas kann í nógvum førum geva eina góða trygd móti glasniðurfallið, trýstbelastningum og harðari viðferð. Herða glas er tó ikki besta loysn móti innbroti, tá tá fólk ið vita hvussu tað skal viðfarast møguliga kunnu sleppa gjøgnum sikringar og fremja herverk ella innbrot.
Laminera glas: Laminera glas hevur mangar brúksfunktiónir. Serliga funktiónin er at forða fyri ella seinka óbodnum gestum at troðka seg ígjøgnum. Tað lamineraða trygdarglasið verður framleitt við at tvey ella fleiri løg av glasið vera løgd saman við plastiskari plastfolio. Hesin pakkin verður hareftir hitaður somikið nógv upp, soleiðis at folian kann heftast á glasið.
Funktiónin hjá vindeyganum skal vera at sleppa dagsljósið inn og samstundis skapa tað best møguliga inniklima við tí lægsta orkuforbrúkinum. Sólavvísandi glas noyðist ikki at vera farva. Serliga tá talan er um stór vindeyga partíir kan talan vera um at royna at lukka nakað av sólstrálunum úti, í og við at tað skjótt kann gerast sera heitt inni.
Við 70/40 standard sólavvísandi rútinum frá Vind verða 70% av ljósinum loyvt inn, men samstundis verður ávirkanin á hitan einans 40%.
Við ljóðdoyvandi rútum ber til at minka um larmin innandura. Í Føroyum búgva vit ofta tætt við veg, havnir og onnur stóð, har tað stendst nakað av larmi frá. Við ljóðdoyvandi rútum frá Vind kann sleppast undan hesi høvuðpínu. Ljóðdoyvandi eginleikin hjá vindeygum kann betrast við at broyta glasi og/ella økju um frástøðuna millum glaslagini. Tá man økir um tjúkdina á glasinum gerst rúturin tyngri, og ljóðbylgjurnar kunnu ikki seta somu svingningar eins lætt.
Tú hevur møguleika at velja millum hesar 10 standardfarvurnar.
Træ alu vindeyguni verða veitt við einari karmdjúpd á 129 mm.
Á einum vendi vindeyga er karm rammu einans 93 mm, og á einum topstýrdum einans 88 mm.
Úrsliti er eitt klænt og snøgt vindeyga ið loyvir so nógvum ljósið inn sum yvirhøvur gjørligt.
Træ alu vindeyguni verða veitt við einari karmdjúpd á 129 mm.
Á einum vendi vindeyga er karm rammu einans 93 mm, og á einum topstýrdum einans 88 mm. Úrsliti er eitt klænt og snøgt vindeyga ið loyvir so nógvum ljósið inn sum yvirhøvur gjørlig.
Tey inngangandi vendi vindeyguni hava altíð 2 trygdarop og broytiligar “rullepaskhviler”.
Sum tilkeyp ber til at keypa:
- Lásiligt trygdargreb við sylindara.
- Herda/laminera trygdarglas.
- Lásiligt greb ella greb við trýsti knappi ella sperru til vendi/kip vindeygu.
10 ára garanti á øll træ-alu vindeygu!
DVC góðkent, DVV- og CE merkt. Energimærket.
10 standardfarvur uttan meirkostnað.
Broytilig trygdarop og krógar ið tryggja teg betri.
Karmar á 48 mm. Karmadjúpd á 129 mm.
Karmar á 26 mm. Karmadjúpd á 115 mm.
Tunnir profilar ið tryggja at so nógv ljós sum gjørligt sleppur inn.
Komposit isolatorprofilur við isolerandi kømrum sum mótvirka kuldabrýr og kondens.
PEFC góðkent kjarnutræ. Eingin vakum imprægnering. Umhvørvisvinarlig grundbehandling móti ráleika og svampi.
Útvendig lakering á viðlíkahaldsfrítt aluminium.
Long livitíð - nærum onki viðlíkahald.


text:
Heilsan úr Athen
Føroyska liðið er komið til Athen í øllum góðum. Teir fyrstu dagarnir hava tey vant, umframt hetta hava tey eisini hugt seg um í Athen. Ein av størstu avbjóðingunum hjá føroyingunum var at venja seg við tann nógva hitan, tað kann koma upp móti 40 hitastigum, tá tað er heitast. Vónandi fer hetta ikki at darva teimum í kappingini.
Í dag leygardagin 25. juni vera leikirnir settir, har eini 7 500 ítróttafólk taka lut. Skráin er ikki avdúkað enn, men á heimasíðuni hjá leikunum stendur at talan er um eina spennandi og fjølbroytta skrá. Í Athen vænta tey nógvar áskoðarar til setanina, gestir eru komnir langvegis frá fyri at fylgja við í leikunum. Eisini føroyingar eru millum áskoðararnir í kvøld, talan er um Elenitu Hansen og Petru Petersen. Elenita er mamma at Theodor Esmari, ið umboðar Føroyar í boccia, og Petra er systir hansara.
Kappinganar byrja mánadagin, og í morgin er føroyska liðið boðið til reseptión hjá danska sendiharranum í Athen.
Nakrar myndir eru at síggja HER
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Advokatyrki
Bindandi boðgeving?
Galdandi rættur, tá ikki annað er avtalað
Keypari sum gevur keypsboð, er bundin av hesum, um seljarin tekur av.
Keyparin, er tó bert bundin í so langa tíð, sum rímiliga kann gevast seljaranum at fáa boðið og taka støðu til tað, tvs. vanliga max. 1-2 dagar.
Ynskir seljarin fleiri upplýsingar frá keypara, t.d. um fígging, yvirtøkudag v.m., so verður freistin roknað frá tíð degi, seljarin hevur fingið hesar upplýsingar.
Onki
er tí í vegin fyri, at keyparar, sum hyggja at fleiri húsum, kunnu
rokna seg leysar av givnum boðum, sum seljararnir ikki hava ackepterað
innan tað rímiligu ásettu tíð, og sostatt kunnu bjóða uppá onnur hús
samstundis.
Avtalað freist fyri boðgeving (deadlines)
Bæði seljari og keypari kunnu áseta tíðarfreist fyri boðgevingini. At áseta eina freist kann vera eitt praktiskt fyribrigdi, men líka ofta liggur í hesum ein roynd at pressa hin partin:
- Seljarin treytar søluprísin av, at boðið verður innan ávísa freist
- Keyparin treytar sítt keypsboð av, at tikið verður av innan ávísa freist


text:
Skeivt at leggja sjúkrahúsleiðslurnar saman
10. januar 2017
Vit hava sæð, hvussu torført tað hevur verið at fáa mongu leiðsluløgini, á Landsjúkrahúsinum at samstarvað. – M.a. tí kann leiðsluspurningurin á øllum sjúkrahúsøkinum ikki loysast við einum tjúkkum lagi av leiðslu afturat, sum umfatar øll sjúkrahúsini
Í samrøðu við løgmann í Degi & Viku týskvøldið 3. januar, kom fram, at samgongan arbeiðir við einari fyribils neyðloysn í sambandi við leiðsluspurningin á teimum trimum sjúkrahúsunum.
Løgmaður segði, at tilmælið, um eina felags leiðslu á teimum trimum sjúkrahúsinum, frá einum trivaligum serfrøðingabólki, eftir øllum at døma ikki fór at verða sett í verk beinanveg.
Sum skilst fara leiðslurnar á Landssjúkrahúsinum og Suðuroyar Sjúkrahúsi at verða lagdar saman fyrst, meðan sjálvstøðuga leiðslan á Klaksvíkar Sjúkrahúsið heldur fram í fyrsta umfari, til hon seinni kann vera løgd undir felags leiðsluna í Havn.
Ikki samsvar millum orð og gerðir
Hetta er ikki tað løgmaður og formaðurin í Javnaðarflokkinum fyrr og undan valinum hevur mælt til.
Tá vóru boðini, at øll trý sjúkrahúsini skuldu hava hvør sína leiðslu. Grundgivið varð m.a. við týdninginum av at hava leiðsluna á staðnum - tætt at starvsfólki, sjúklingum og avvarðandi.
Hesum sjónarmiði eri eg samdur í, og harmist um, at løgmaður hevur skift støðu, ivaleyst eftir trýsti frá Framsókn og Tjóðveldi, sum higartil hava stýrt samgonguni.
Seta hógvarnar í
Fari at heita á løgmann at seta hógvarnar í mótvegis sentralistisku kreftunum í samgonguni. Hildið eigur at vera fast við tað, løgmaður fyrr hevur sagt um sjálvstøðugar leiðslur á øllum trimum sjúkrahúsunum. Tó við miðvísari ætlan um samskipan millum sjúkrahúsini, har sjúklingurin verður settur í miðdepilin.
Talgilda heilsuskipanin er upplagt amboð at nýta í hesum arbeiði.
Leiðsla á staðnum, tilbúgving alt samdøgri og greitt defineraðar uppgávur ein fyritreyt
Fyritreytin fyri einum sjúkrahúsi er, ein sjálvstøðug leiðsla við bæði heilsu fakligum og fíggjarligum heimildum á staðnum.
Sjálvsøgd er eisini ein væl virkandi tilbúgving alt samdøgrið.
Tær uppgávur, sum sjúkrahúsið skal loysa eiga harnæst at vera greitt defineraðar. Bæði tá talan er um serviðgerðir, aðrar viðgerðir, ið skulu loysast á staðnum, viðgerðir sum samstarvast skal við hini sjúkrahúsini um og viðgerðir, sum skulu loysast á sjúkrahúsum uttanfyri landoddarnar.
Heilsunýskipanin eigur tí ikki at umfata broytingar, sum við tíðini hava við sær eina felags leiðslu fyri øll trý sjúkrahúsini. Talan eigur heldur ikki at gerast um eina fyribils leiðslu á Klaksvíkar Sjúkrahúsi, sum seinni skal leggjast undir felags leiðsluna fyri Landssjúkrahúsið og Suðuroyar Sjúkrahús.
Trý skip í sama reiðaríi
Vit kunnu líkna sjúkrahúsini við trý skip í sama reiðaríi. Reiðarin er í hesum føri heilsumálaráðharrin.
Sjálvandi hava tey trý skipini hvør sín skipara, sum leiðir arbeiðið umborð. Men skipini skulu eisini samstarva eftir greiðum boðum og leiðreglum, sum reiðarin setir í kortið.
Ringar royndir við tjúkkum leiðsluløgum
Vit hava sæð, hvussu torført tað mangan hevur verið at fáa mongu leiðsluløgini, sum eru á Landssjúkrahúsinum at samstarvað bæði innanhýsis og úteftir.
Tí ber ikki til at loysa leiðsluspurningurin í sjúkrahúsverkinum við einum tjykkri lagi av leiðslu, fyri øll sjúkrahúsini, omaná verandi.
Leiðslan verður tá størri og longur burtur frá dagliga arbeiðinum á sjúkrahúsinum. Bygnaðurin verður stirvnari og úrslitið verður, at tænastan verður verri. Nøgdsemi millum bæði brúkarar og starvsfólk fer sama veg.
Samanleggingar aðrastaðni eru misseydanaðar
Fleiri sjúkrahús aðrastaðni , eitt nú í Danmark, hava merkt sviðan av samanleggingum og bygnaðarbroytingum.
Seinasta dømi er Syghus Sønnerjylland, har øll leiðslan varð koyrd frá um dagarnar. Leiðarin í regiónini verður í donskum miðlum endurgivin fyri at siga m.a. soleiðis um støðuna:
“Siden 2013 har problemerne på sygehuset for alvor været mærket som følge af sygehussammenlægninger. Det erkender også Jane Kraglund.
- Det har været et kæmpe arbejde, og det har betydet meget omfattende ændringer af dagligdagen for alle, der har deres faste gang på sygehuset, siger hun i pressemeddelelsen”.
Nevnda dømi er bara eitt úr rúgvuni, har trupulleikar hava staðist í sambandi við samanleggingar og bygnaðarbroytingar, sum eru framdar á sjúkrahúsum kring heimin.
Hví fara undir nakað vit frammanundan vita fer at miseydnast?
Hví skulu vit fara undir eina tilgongd, sum hevur roynst so illa alla aðrastaðni?
Vit vita longu undan broytingunum, at tær fara at miseydnast. Vit vita eisini at hvørki samstarv, tænastan til sjúkling og avvarðandi ella fíggjarliga úrslitið verður betur í sambandi við samanleggingar av sjúkrahúsum.
Framtíðar menning av Klaksvíkar Sjúkrahúsi
Skal Klaksvíkar Sjúkrahús framhaldandi mennast, kallað seg sjúkrahús, ganga undan í góðari sjúklingarøkt og menning av nýggjum viðgerðarhættum, eiga sjálvstøðuga leiðslan og tilbúgvingin at fáa frið!
Yvirskipað avgerð eigur at verða tikin um, hvørjar sergreinir skulu vera á Klaksvíkar Sjúkrahúsi. Aðrar dagligar tænastur, ið hoyra einum sjúkrahúsi til, so sum skaðastova, endurvenjing, dialysuviðgerð, føðistova eiga eisini at vera á staðnum.
Narkosulækni eigur at setast í fast starv, og íløgur skulu framhaldansi gerast í nútímans útgerð og hølir.
Bjørn Kalsø
løgtingsmaður fyri Sambandsflokkin
RN
Aftur


text:
Krás grillaði ein heilan grís
Mentunardagar í Sunda kommunu
Í sambandi við at Sunda Kommuna skipar fyri Mentanardøgum 11.-20. sept., var stórt marknaðartiltak á handilsøkinum við Norðskála fríggjadagin 12. sept. Millum annað høvdu handlarnir leingi opið við góðum tilboðum, og eisini varð nógv gjørt burturúr uttanfyri á parkeringsøkinum. Mest forvitnisliga tiltakið her var uttan iva inni í stóra teltinum, sum varð sett upp á økinum uttanfyri læknahúsini. Her bjóðaðu trý virki í kommununi smakkroyndir og munngott til fólkið, sum hevði leitað sær oman á økið hetta góðveðurskvøldið.
Hóast summarið er um at halla, og sólstólar og grillin eru minni og minni í brúk, so vildu tey á Krás leingja um grillsesongina, og høvdu tey longu tendrað grillina kl. 7 fríggjamorgunin. Onki minni enn ein heilur grísur skuldi á grillina, og tað tekur tíð at steikja ein slíkan í heilum líki. Langa bíðirøðin inni í teltinum boðaði eisini frá, at hetta hevði tendrað forvitnið hjá fólki í kommununi, tí stutt eftir at tiltakið var byrjað kl. 16.00, vaks bíðirøðin frammanfyri básin hjá Krás. Kokkarnir høvdu úr at gera við at telgja burturav grillaða grísinum – sum má sigast “fekk bein at ganga á”. Umframt grillaða grísin bjóðaði Krás gestunum at smakka rómabakað epli frá Krás. Til hetta serliga høvið hevði Jan Ovi Winther Olsen, cateringmaður hjá Poul Hansen, gjørt eitt leskiligt eplasalat, ið eisini hóskaði sera væl til grillaða grísin og búffarnar, sum Krás eisini bjóðaði smakkroyndir av.
Bæði børn og vaksin hugnaðu sær óført hetta fríggjakvøldið, og ongum noyddist at fara svangur ella tystur heim til húsa aftur. Umframt smakkroyndir av grillaðum kjøti, bjóðaði Krás smakkroyndir av Coca-Cola til tey vitjandi, og fekk onkur hug at gera kokkunum á Krás eftir, so var vælsmakkandi kjøtið frá Krás eisini at fáa í Á handlinum fyri sera góðan prís.


text:
Í sjónvarpstíðindasendingini í gjárkvøldið sendi Kringvarpið eitt innslag, sum var so óseriøst og manipulerandi, at eg sum stjóri á TAKS noyðist at tala at.
Innslagið í Degi & Viku hóskvøldið, 21. september, byggir á fleiri faktuellar feilir, sum journalisturin, Jan Lamhauge, og løgfrøðingurin, Bjørn á Heygum, gera niðurstøður útfrá. Tað, sum ger hetta innslagið serliga óseriøst og manipulerandi, er, at TAKS veit, at tíðindamaðurin hevur røttu upplýsingarnar. Men sannleikin passar eftir øllum at døma ikki inn í søguna, sum Kringvarpið vil sleppa at siga. Tí kann endamálið við innslagnum ikki vera at bera fram sakligar og rættar upplýsingar, men bara vera at sverta TAKS og starvsfólk stovnsins.
TAKS hevur ongantíð játtað EIK ein frádrátt á 477 milliónir krónur
Tann 6. juli í ár almannakunngjørdi Fíggjarmálaráðið viðmerkingarnar hjá TAKS saman við niðurstøðuni av kanningini hjá Bárði Larsen. Men hóast viðmerkingarnar svara fleiri av illgitingunum hjá Kringvarpinum og vísa á røttu samanhangirnar, so hevur Kringvarp Føroya ikki áhuga í at vísa Føroya fólki tilfarið.
Í viðmerkingunum hjá TAKS framgongur, at TAKS noktaði EIK at draga 477 milliónir krónur av í 2015, og Kringvarpið hevur skjølini, sum prógva tað. Men Kringvarpið heldur upp á tað øvuta, tí tað er ein betri søga. Fyri at fáa søguna at passa, so noyðist Kringvarpið at rangsnúgva útsagnir hjá stjóranum á TAKS.
Lítið álit á Kringvarpi Føroya
Frælsir fjølmiðlar eru ein súla undir einum og hvørjum demokratii. Men frælsu fjølmiðlarnir hava eina stóra ábyrgd ikki at misbrúka vald sítt. Á TAKS hava vit altíð lagt dent á at svara og samstarva við fjølmiðlarnar.
Í viðgerðini hjá Kringvarpinum av skattamálinum hevur TAKS fleiri ferðir verið í miðlakvørnini hjá Kringvarpinum. Av skaða hava vit lært, at tað er neyðugt at hugsa seg væl um, áðrenn ein tosar við Kringvarpið. Í sambandi við innslagið í Degi & Viku hóskvøldið hildu vit ikki, at tað tænti nøkrum endamáli at taka lut. Samstundis liggur málið hjá fútanum, og hann skal hava høvi at viðgera málið í friði.
Seinasta innslagið skalar tíverri enn meira tað sindrið av áliti, sum var eftir á tíðindaflutningin hjá Kringvarpi Føroya. Vit tola kritiskan journalistik, men manipulatión er ov nógv av tí góða.


text:
Fran Healey, ovast, er yrkjarin og forsangarin í Travis
Hvat er ein góður poppsangur? Ilt er at siga, men Fran Healey hevur nógv góð boð. Vit kunnu fara aftur til fyrndina, tá fonografurin hjá Edison var nýggjur, og grammofonplátan sum frá leið bleiv til og defineraði ein poppsang sum eina døgnflugu, ið varir tríggjar minuttir. Men so komu Jimmie Rodgers, Hank Williams og øll rullan, fram til Bob Dylan, Paul Simon og Bruce Springsteen og okkara egnu Ulf Lundell, Bubbi Morthens og kári p, sum skilmarkaðu eina nýggja listagrein - poppsangin. Hann melur enn og savnir hvørki dust ella mosa. Tað syrgja fólk sum Fran Healey fyri. Við honum fara vit at lata regnið, innara og ytra, syngja yvir okkum á Gøtusandi, eins og tá Love Shop heita á himinin um at bresta og koma yvir okkum. Enjoy!


text:
Um dagarnar gerast túrarnir nógvir í Plantasjuni, tí hundurin dámar ikki og tolir ikki at ganga á saltdálkaðum gongubreytum og vegum. Tá er øðrvísi í Plantasjuni. Hevði myndatólið við mær í morgun, og fyrsti maðurin, eg møtti, var norðmaður við myndatóli við langari linsu. Ørindini í Plantasjuni vóru at taka myndir av ymsum fuglum. Ti, sum hann sigur, fuglar, sum ikki hoyra til í Føroyum, koma eisini framvið. Torført er at finna útav, um dunnurnar, dúgvurnar og annars smáfuglarnir fáa nógmikið at eta í kalda veðrinum. Í morgun vóru dunnurnar svangar, men eg sá, at onkur hevði longu givið dúgvunum millum trøini. Les meira…
Tá í útvarpinum hósdagin hoyrdist, at Jóhan Norðfoss var farin 97 ára gamal, kom eg at hugsa um áhugaverda mynd, sum er at síggja í Christian Holm Jacobsens myndasavni. Tríggir kendir menn við Velbastaðvegin, sum práta um arbeiði. Jóhan kendu vit væl frá svimjihylinum. Frá vinstru Vagn Erik Michelsen, Jóhan Norðfoss og Herluf Jacobsen. Hví er so Vagn Erik á myndini, jú, hann arbeiddi á Telegrafstøðini, og her skal telefon – og telegrafkaðal leggjast úr Havn til Velbastaðar og Kirkjubøar. Alt arbeiðið gjørt við spaka, eyrhakkara og trillibør, og vit síggja tveir kaðalar. Nú fór Jóhan, Herluf er eisini farin, og Vagn Erik, sum er 90 ára gamla, er dementur og býr á Tjarnargarði. Vegurin er einsporaður eyrvegur. Men nær komu so fyrstu vegirnir í Føroyum. Fann niðanfyri brot.
Um aldamótið kveiktist áhugin at gera vegir í Føroyum, og í 1922, tá ið fyrsti bilurin kom higar til lands, kom so rættilig gongd á vegagerðina. Vegurin millum Skopun og Sand var liðugur við árslok 1916. Í 1921 játtaðu ríkismyndugleikarnir 80% av útreiðslunum til hesar fimm vegagerðir, ið vóru 65 km til longdar: Úr Sørvági um Miðvág til Sandavágs, úr Havnini til Velbastaðar og Kirkjubøar, úr Søldarfirði um Gøturnar til Fuglafjarðar, úr Kollafirði til Kvívíkar, av Sandi til Skálavíkar og Húsavíkar. So kundi ein spurt, hvussu við vegunum í Suðuroy. (Vagnur)
Kom herfyri fram á málning av langommu míni Annu Cathrinu Michelsen (í Dalólastovu), sum hongur í Listaskálanum. Á myndini er langomma mín 76 ára gomul. Eg kenni málningin, hann hevur hingið hjá einari ommudóttir hennara og latin listaskálanum, tá hendan doyði.
Stóð eina góða løtu frammanfyri málning og hugsaði um, hvussu ættarlið fylgir ættarliði, at hendan kvinnan hevði havt sítt lív, sínar hugsanir, sín bangilsi, og sínar dreymar. Tað er ikki nógv, eg veit um hennara gerandisdag, og ongin er longur at spyrja.
Tá hon varð fødd, búðu 900 fólk í Havn. Anna Cathrina Jacobsen var borin í heim í 1851 og doyði í 1932. Hon vaks upp í Havn. Tá búðu færri enn 900 fólk í Havn, og tey búðu flest øll í Tinganesi og úti á Reyni. Anna Catharina fór í skúla sum sjey ára gomul og úr skúlanum, tá hon var konfirmerað.
Hon giftist Sigmund Johannes Michelsen, sum eisini var úr Havn. Hann var føddur í 1854, so tey vóru javngomul. (Chirstin Dahl Plate hevur skrivað greinina) Les meira…
Síggi ikki hondbóltsdystir í hallunum, men fylgi væl við á stigatalvuni og ikki minst dómaraseðlunum, har tú kanst síggja øll hagtølini og gongdirnar í dystunum. Hissini stroymaði brot eru sædd. Hetta er alt áhugavert. Nú er steðgur í landskappingini, tí innleiðandi dystirnir í steypakappingini standa fyri durum. Stutta av tí langa er, at longu fyri jól var greitt, at kvinnuliðini hjá VÍF og Kyndil spæla FM-finaludystirnar í apríl mánað, men í manskappingini er enn spenningur, tó sannlíkt er, at Neistin og H71 spæla FM-finaludystirnar. Haldi ikki, at kappingin er nóg væl løgd, og virðingin í HSF fyri stigatalvuni er ikki nóg stór. Hví skuldi nú útsetti mansdysturin millum Kyndil og VÍF útsetast í tveir mánaðir. Hetta órógvar stigatalvuna, sum fólk fylgja. Les meira…
Um dagarnar kom eg á Facebook at kennast við vakurt 8-mannafar, sum lå bundið við bryggju í Nólsoy. 8-mannafarið lá fyri nú nógvum árum síðani við síðuna av okkara báti undir Müllers pakkhúsi, og eg minnist væl, tá vinmenninir Poul á Verkinum, Poul Guttesen og Karter Niclasen í 1970 fingu Niclas í Koltri at smíða teimum bátin. Poul Guttesen kendi eg heilt væl, og eg kom nógv í heimið í Hornabø, har Poul og konan Hedvig búðu. Yngsti sonurin Finn Bjørn og eg eru vinmenn, og sjálvt um hann fór ungur til Danmarkar, so vitjaði eg mangan í Hornabø. Poul og eg høvdu altíð nógv at práta um, og serliga tosaðu vit nógv um bátar okkara, og tað at fara á flot. Poul doyði 1996, og nú vildi eg kanna, um 8-mannafarið Guliklettur TN 486 var til enn. Hetta skuldi gerast áhugaverd kanningarferð. Leiðin gongur fyrst til Nólsoyar. Les meira…
Altíð áhugavert at síggja ymsar eldri loftmyndir av Havnini, tí tá sæst, hvussu nógv høvuðsstaðurin er broyttur í tínari tíð. Og altíð er okkurt nýtt at síggja, sum tú hevur gloymt. Løgið at hugsa sær, at júst, sum myndin er tikin, arbeiddi eg uppi í Grótbróinum, har eg arbeiddi í eitt ár, áðrenn leiðin gekk á verkstaðið hjá Vilhelmi Nielsen at læra til bilsmið. Høvuðsarbeiðið í Grótbrotinum var at bora hol og spreingja ov stórar steinar, sum ikki sluppu í størra knúsaran. Havi áður skrivað grein um hendingaríka árið í Grótbrotinum. Aftur her síggja vit Skálatrøð, har teir eru byrjaðir at spreingja grót til Molan, og so síggja vit eisini uppi í vinstra horni, at vegurin yvir á Frælsið er ikki gjørdur.
Á Skipasmiðjuni smíða teir farmaskipið Norðvíking, og Kjartansmolin, sum onkur rópti hann, er ikki gørdur, og Havnin er enn brimpláss, har havaldan hevði fría kós inn í Vágsbotn. Ja, so er nýggja Landsbókasavnið ikki bygt, Eisini áhugavert at síggja, at hvussu lítið er bygt frá Dalavegnum og vestureftir, har tey ikki enn hava stykkjað út á Mikkjalstrøð. Nógv virksemi á Saltsøluni, Bacalao og Fiskasentralinum, og gamla Hospitalið er enn ikki flutt. Ja, so eru enn eingir glastrevjabátar og bátabrúgvar. So nógv er broyttast hesi 51 árini síðani 1967. Um hetta mundið vaks Havnini við fúkandi ferð, tí í 1950 búðu 5.607 fólk í Havn og longu í 1975 var fólkatalið 11.329 fólk. Ì 1967 búðu 40.441 fólk í Føroyum. (Vagnur)
Menninir á myndini arbeiddu á Tórshavnar elekricitetsverki úti á Rundingi á Vestaru bryggju. Teir eru frá vinstru Petur Lava Hansen, Jóhan Ellendersen, róptur skómagarin úr Hvalba, Poul á verkinum og Karl Samuelsen. Hvønn dag í árinum svumu teir á sjónum, og tað er í tí sambandinum, at myndin er tikin. Teir svumu frá sjóvarmálinum á Rundingi og yvir á kolabrúnna hjá Lützen og aftur. Kavi er henda dagin, myndin er tikin. Myndina havi eg fingið frá Elsu Horn, dóttir Pól á Verkinum. Les meira…
Aftur ein áhugaverd loftmynd av Havnini tikin uttan iva fyrst í 1960-árunum. Serliga síggja vit, at Havnin er framvegis brimpláss, har havaldan hevur frítt spæl beint inn í Vágsbotn. Triðja byggistigið av Molanum er ikki byrjað, so Molin fær fulla longd, og skipasmiðjumolin er ikki bygdur. Alt virksemið hjá Timburhandlinum og Baldslev er ikki enn flutt niðan á Háls og niðan í Hoyvík, og smáu pakkhúsini og bygningurin Hjá Kartna Winther og teimum eru eisini har. Einki vegasamband millum Vágsbotn og Skálatrøð, og Skipasmiðjan ikki fingið nýggja bedingsvognin.
Áhugavert at síggja, hvussu fá hús eru í Hoyvík. Eini 4000 fólk búgva nú fleiri í Hoyvík enn á myndini, og Grótbrotið, sum vit síggja við Oyggjarvegin, er niðurlagt og Brandstøð og annað virksemið hjá kommununi bygt á staðnum. Ja, so liggur Dannebrog við Molan, og nógv fólk taka ímóti. Rokni ikki við, at so nógv fólk í dag koma á Molan at taka ímóti drotningini. Fyri hálvthundrað árum síðani vóru føroyingar meira kongavinarligir, tó at vit framvegis hava stóra virðing fyri drotningini, sum megnar sítt arbeiði til lítar. Ja, so er tað Saltsølan, Bacalao, og Fiskasentralurin? Á myndini er nógv vinnuvirksemi á Vestarubryggju , sum nú er minkað niður í einki. Eingi skip liggja ikki longur fyri teym í Havn. Tíðirnar broytast í høvuðsstaðnum, má sigast. (Vagnur)
Lofrmyndin omanfyri, sum er tikin í 1974, er so mikið áhugaverd, at vit kundu skrivað lítla bók um myndina. Fara vit fyrst til Tórshavnar Skipasmiðju, so síggja vit bara gomlu bedingina. Nýggja nýtímans bedingin var tikin í nýtslu nøkur ár seinni. 17. mai 1979 var hátíðardagur í Sjarpholinum, tí tá var rækjuskipið Sólborg sum fyrsta skipið tikið upp til umvælingar á nýggju bedingini. Vit síggja eisini ein nýbygning. Hetta er ein av fýra bilferjum lætnar til Hetlands. Fyvla 1973, Geira 1973, Fylga 1975 og Thora 1975. Sama dag nýggju bedingsvognurin varð tikin í nýtslu, andaðist stjórin og undangongumaðurin Kjartan Mohr 79 ára gamal. Mangt annað er eisini áhugavert á myndini millum annað Skálatrøð. Les meira…
Myndin omanfyri er áhugaverd eisini fyri meg, tí myndin er tikin júst um tað mundið, tá eg fór í læru sum bilsmiður hjá Vilhelmi Nielsen. Hoyri fyri mær ljóði frá grótsagini á Grótvirkinum, sum hevði heilt serligt ljóð. Síggi eisini fyri mær nógvu gravsteinarnar, sum stóðu uttanfyri. Henning Eysturoy, sum arbeiddi á stoypivirkinum, kendi eg heilt væl frá Neistanum, og eg minnist eisini, tá Frazier Eysturoy bygdi sær hús í Jekaragøtu, har hann hevði modellsnikkarí í fyrstu hædd. Frazer byrjaði í 1953 snikkaraverkstað í J.C. Svabosgøtu, og vit smádreingir vóru mangan inni hjá Frazari, har vit sluppu at síggja, hvussu hann meistarliga snikkaði til ymsu modellini. Frazer var eldri maður í okkara ungdómsverð, men hann doyði longu 53 ára gamal í 1977.
Alt har á leiðini Yvir við Strond var ikki so væl skipað. Barakkir frá krígnum, Serjantahúsini, bátar og verkstøð hvørt um annað. Økið niðanfyri vegin, har bátarnir standa, var steinsett fiskastykki, og har turkaði Carl á Lag fisk uttandura. Í 1933 var turkihúsið bygt á staðnum. Svørtu húsini norðanfyri stoypivirki meini eg teir í Geil bygdu, men tað kann onkur fáa okkum á pláss. Í 1950-árunum var heilt stór tilflyting til Havnar, og vit síggja raðhúsini “túnini” koma undan uppi á høvdini. Har gjørdist stórur býlingar við raðhúsum. (Vagnur)


text:
Hvønn dag bjóðar Køkurin á Landssjúkrahúsinum "dagsins proteindrykk". Á B6 fáa innlagdir sjúklingar bjóðað dagsins proteindrykk hvønn morgun og hvørt kvøld. Hesin litríki proteindrykkur er vælumtóktur, og tí hava vit gjørt eina uppskrift til sjúklingar og avvarðandi at taka við sær. Hann fæst á B6 men øll eru vælkomin at printa hann út her á síðuni. Tá matarlysturin er ringur, og kroppurin samstundis hevur tørv á eyka protein og orku fyri at gerast frískur aftur, so kunnu proteindrykkir gera stóran mun. Tú fært nógv meira orku og protein av einum glasi av proteindrykki enn eitt nú saft, vatn og mjólk. Royn uppskriftina her!
/Poula Patursson, verkætlanarsamskipari


text:
Venjing
Vit eru eitt hornorkestur, ið spælir lovsang til Harran, til gleði fyri áhoyrararnar og spælararnar.
Høvuðsmálið er at vinna menniskju fyri Jesus Kristus gjøgnum okkara tónar, og at varðveita spælararnar í trúnni, m.a. gjøgnum sosialan og andaligan felagsskap.
Vit luttaka á møtunum í Frelsunarherinum hvønn sunnudag, umframt at vit venja hvørt týskvøld. Hevur tú áhuga fyri at verða við, so set teg í samband við okkum.
Leiðari fyri hornorkestrið er Finngerð Djurhuus Olsen olsen.fd@gmail.com tlf 318664 / 218664


text:
Túrur til Granada mánadagin 5 mars 2012
Myndir tiknar niðuryvir
Granada bý
Sierra Nevada aftanfyri
Granada aftanfyri
Múrur runt um Granada, sær út sum hann er allan vegin runt
Ein av mongu kirkunum í Granada verður umvæld
La Alhambra borgin frá 1237
Nógva staðnis her sunnanfyri verður bygt inn í fjalli, og hava tey eina
snøgga fasadu, her eru eini hús bygd inni í fjalli, man sær at ein kona hongur
klæðir út. Eisini sær man
skortsteinin/útluftning mitt í og ein uttast til høgru. Sær mega løgi út :o) men soleiðis búgva nógv og nógva staðnis sóðu vit flottar bilar standa uttanfyri, so tað er helst ikki
bara fátøk fólk, sum byggja soleiðis
Okkurt drekkandi má man fáa sær eisini
Ein hestavognur fer framvið beint aftanfyri bilin hjá okkum
So eru vit komin til Granada, vit tóku bussin tí her er mega nógvur trafikkur
og fá
parkeringspláss
Vit ætlaðu inn í stóra Granada Catedralin, men hann opnar ikki fyrr enn kl 16
so vit fóru ein túr rundan um gamla býin. Fantastiska slottir bygningar alt so
útskorið
Nógvir handlar alla staðnis
Granada Catedralurin,
kostar 4€ fyri hvønn at koma inn + lurtitól 4€
Stórsti Catedralur í Spania, bara enormur
Inni í Catedralinum, eitt kontór :o) her verður man ikki
skuffaður, her eru fleiri hundrað skuffir :o)
Her er ikki lætt at greiða frá, her er bara heilt ótrúðliga flott og
detaljera allan vegin ígjøgnum
Ein samanblanding av øllum møguligum tilfari, træ, marmor, bronsa, helst gull
eisini Her er mega kalt inni, rokni við bara
um 0 hitastig
Pipu-orgul
Her inni liggja fleiri kongar begrivnir frá sera gamlari tíð
Vit bíða eftir bussinum heimaftir
Bang & Olufsen handil :o)
Ein rættuliga góður túrur í Granada, nógv spennandi og gamalt at síggja. Gudmundur gramdi seg um búkin so vit fóru nakað fyrr heim enn ætlað..


text:
Av heimasíðuni hjá Fróðskaparsetrinum frættist, at nevndin í Grunni Thorvalds Poulsen á Steinum í dag, mánadagin 7. februar, á samkomu á setursskrivstovuni handaði dugnaliga, unga tónleikaraum Dáva Juul Magnussen ársins gávugóðs.
Gávugóðsið verður givið ungum listafólki, sum hevur víst hegni og hug at útbúgva seg. Gávugóðsið fyri 2011 varð latið Dáva Juul Magnussen, tónlistamanni við hesi grundgeving:
Dávur Juul Magnussen (f. 7. nov. 1985) byrjaði at spæla trombone 12 ára gamal í 1998 sum næmingur á Føroya Musikkskúla. Hugurin stóð til saksofon, men hann valdi trombone, og tað var gott. Hann var virkin tónleikari, áðrenn hann í 2006 flutti til Skotlands at lesa tónleik á The Royal Scottish Academy of Music and Drama í Glasgow. Sum næmingur vann hann longu í 2008 fast starv sum Principal Trombone hjá The Royal Scottish National Orchestra – tjóðarorkestrið hjá skotum, kent fyri sínar upptøkur av kendum klassiskum verkum og av filmstónleiki. Hann er virkin sum tónleikari í øðrum høpum í Bretlandi, og ein solo fløguverkætlan frá hansara trombone verður fyrireikað. Hann er við í toymi í skotska tjóðarorkestrinum, ið gevur fronsku ljóðførisverksmiðjuni Courtois ráð í sambandi við sniðgeving og menning av framleiðslu av nýggjum trombonum. Hóast longu í føstum starvi ætlar hann sær kortini at gera lesturin lidnan. Dávur Juul Magnussen er ein sjáldsom blanding av einum lítillátaðum, musiskum, dugnaligum og vitugum menniskja við einari sterkari náttúruligari útstráling á palli, sum tað eisini sást av framførslu hansara á nýggjárskonsertini hjá Føroya Symfoniorkestri 2011.
Thorvald Poulsen av Steinum hevði tann 8. februar fylt 99 ár. Í nevndini fyri grunnin sita Herálvur Jacobsen, formaður Føroya Lærarafelags, Oddfríður M. Rasmussen, formaður í Listasambandi Føroya og Jóan Pauli Joensen, rektari á Fróðskaparsetri, sum er formaður. Kelda: http://www.setur.fo/


text:
Beint eftir at seinni hálvleikur var skotin í gongd, kom Hans Pauli Samuelsen í góða støðu, men tíverri fyri hann, var Teitur klárur og bjargaði.
Í 50. minutti bragdaði. Gunnar smekkaði bóltin í málið eftir hornaspark. Frálíki Gunnar Haraldsen hevur nú skorað í tveimum dystum uppí slag. Eftir hetta settu vit ferðina enn meiri upp.
Á tímaslagnum var aftur mál. Gott spæl í vinstru síðu endar við at ein bóltur verður sendur inn á miðjuna til Fróða. Kanska var sendingin eitt sindur long, men hvussu er og ikki, so setur Fróði innaru síðuna á, og bólturin smeyg sær í málið dygst úti við stongina. Kanska takklaði hann seg til málið, men líka mikið, mál var tað.
Christian kom sær í sera góða støðu eftir enn eitt frálíkt álop úr vinstru síðu, men góða royndin fór yvir málið. Andrew royndi seg eisini, men tíverri var verjan fyri, og bólturin fór til horna. Alt hetta hendi teir næstu tíggju minuttirnar eftir seinna mál okkara.
Símun Samuelsen varð tikin út tá smáir tjúgu minuttir vóru eftir og Pál Mohr Joensen kom inn. Stuttligt var at síggja, hvussu nógv Pál hevur tikið seg fram, og fleiri ferðir kom hann væl ígjøgnum í vinstru síðu við longum, men skjótum fetum. Ein tílík støða kom í, tá áhaldandi trýst endar við, at vit vinna bóltin, og Pál fer avstað. Hegnisliga sendur hann bóltin innfyri, men tíverri kom verjan fyri royndina hjá Christiani, ið veruliga hevði uppiborið eitt mál í dag.
Bárður J. Heinesen og Tróndur Jensen komu inn fyri Andrew av Fløtum og Bárður Olsen. Bárður kom í tvær góðar støður heilt ímóti endanum. Fyrst kom hann í tvístøðu, um hvat hann skuldi gera, tá hann í fríari støðu skjeyt beint á málmannin. Seinni vísti hann áhaldandi ágtrýtni við at trýsta verju og málmann og var bara sentimetrar frá at skora sítt fyrsta landskappingarmál fyri HB.
Ímillum hesar báðar møguleikarnar royndi Arnbjørn Hansen seg. Tíbetur órógvaði okkara verja hann so nógv, at skotið fór við síðuna av málinum.
Við hørðum arbeiði og ágrýtnum nærlagni varð ein góður sigur fingin til høldar í dag, og nú kunnu vit síggja fram til toppuppgerð í Fløtugerði, tá ÍF annan páskadag tekur ímóti. Vit gleða okkum. Hjartaliga til lukku við óføra avrikinum og takk fyri ein góðan dyst.
KOYR Á, HB !!!!
HAGTØLINI


text:
- Tíðindi, mentan og ítróttur
Bankar í Danmark verða ríkir av avgjøldum
Bankarnir í Danmark geva stórt avlop, og ein ein munandi orsøk til góðu avlopini er avgjøld, sum teir leggja á viðskiftafólkini.
Danske Bank hevði fyrra hálvár í ár 13 mia. kr. í avlopi eftir skatt.
Avlopið hjá bankanum er vaksið sera nógv síðan fíggjarkreppuna, vísa tøl hjá Fíggjareftirlitinum. Í 2012 var avlopið átta milliardir. Í fjør var tað 39 milliardir krónur fyri skatt.
Bæði stórir og smáir bankar klára seg væl, sigur Niels Arne Dam, sjeføkonomur í FinansDanmark, sum er áhugafelagsskapur hjá bankum og realkredittstovnum í Danmark.
Orsøkin til góðu gongdina er, at bankarnir duga betur at skava pengar saman frá øllum sínum viðskiftaffólkum. Bankarnir hava havt eitt áhaldandi og beint fokus á at optimera raksturin.
Meginparturin av inntøkunum stavar frá, at bankarnir missa minni upp á útlán.
Men ein annar partur er avgjøld. Seinastu fimm árini eru avgjalds- og provisjónssatsirnir øktir úr 25,6 milliardum krónum upp í 31 mia. kr.
Sí eisini


text:
Psykiatrisk intensiv eind
Psykiatrisk intensiv eind móttekur sjúklingar úr øllum landinum.
Á deildini verður givin intensiv røkt- og viðgerðatilboð.
Her verða psykiatriskir sjúklingar/borgarar innlagdir, sum hava ein serstakan tørv fyri intensivari psykiatriskari røkt og observation.
Pláss er fyri fýra sjúklingum.
Á Intensivu deildini eru sjúklingar sum eru ov sjúk til beinleiðis at kunna móttaka inleggjingartilboð á almennu eindini.
Av tí at Intensiva eindin hýsir sjúklingum sum hava tørv á skerming, eru uttaru hurðarnar læstar.
Endamálið við intensivu eindini
er at arbejða málrættað, at stabilisera/stilla og betra um psykisku líðingina hjá sjúklinginum/borgarinum, fyribyrgja afturstig og útat- reagerandi atburð.
Røkt og viðgerðatilboð verða tilrættarløgd individuelt – út frá tørvinum hjá tí einkulta.
Intensiva eindin móttekur sjúklingar/borgarar frá PAM og vakthavandi lækna. Eindin móttekur eisini sjúklingar, har tørvur er fyri meting um, hvat fyri røktar -og viðgerðartilboð, sum er best egnað fyri tann einstaka.
Vit meta t.d. um:
Skipanin á Psykiatrisku Intensivu eindini
Starvsfólkini á intensivu eindini eru skipað í tvey psykiatrisk intensiv toymir.
Starvsfólkahópurin á er samansettur av sjúkrarøktarfrøðingum og heilsurøktaranum.
Starvsfólkini hava skipa seg í tvey toymir við ábyrgd fyri røktar- og viðgerðartilboðum av tveimum til trimum sjúklingum.
Málbólkur


text:
Góð úrslit til ÍSB-svimjarar á SMS X-Mas Sprint 2010
Krista Mørkøre (Ægir) og Ragnvald Jensen (Flot) hava luttikið í eini svimjikapping um vikuskiftið, talan var um SMS X-Mas Sprint kappingin 2010, sum Havnar Svimjifelag skipaði fyri.
Tey bæði hava staðið seg væl, og hava sett fleiri persónlig met. Krista tók heili 9 sek av tíðini í 200 m frísvimjing, hon kom á mál við tíðini 2.47,65, eisini megnaði hon at betra um tíðina á 50 m teininum í frísvimjing við tíðini 34,97 sek.
-Tíðin vísti 1.16,89 tá Krista kom á mál í 100 m frísvimjing, og hetta er eisini eitt persónligt met hjá henni. Í hesum sambandi er vert at viðmerkja, at kravtíðin til EM í svimjing fyri brekað komandi summar er 1.20,00 min. So talan var um eitt frálíkt avrik hjá 12 ára gomlu Kristu.
Ragnvaldur betraði um sína tíð í 200 m bringusvimjing, hann kom á mál við tíðini 2.48,03 og hetta rakk til eitt triðjapláss í kappingini. Hann fekk eisini eitt triðjapláss á 100 m teininum í bringusvimjing við tíðini 1.17,02. Og at enda setti hann eisini eitt persónligt met í 50 m bringusvimjing við tíðini 34,01.
Heili 36 kappingar vóru á skránni, Krista og Ragnvaldur luttóku í fleiri kappingum. Øll úrslitini frá kappingini kunnu síggjast við at trýsta HER
Tað er gleðiligt at síggja, at okkara ungu ítróttafólk standa seg væl í kappingum, og at tey gera framstig. Tað er onki at ivast í, at miðvís venjing úti í feløgunum gevur góð úrslit. Krista og Ragnvald venja til dagligt í svimjifeløgunum Ægir í Klaksvík og Flot á Toftum.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
U16 dreingirnir steypavinnarar - DAGFØRT
Hini liðini27-08-2016 - Finnbogi Arge
U16 dreingir, steypafinalan: NSÍ – HB 0-4
Hóast bert 10 í tali á vøllinum seinastu 20 minuttirnar megnaðu HB dreingirnir at vinna ein flottan sigur í steypafinaluni móti NSÍ í dag. HB vann 4-0 aftaná 2-0 í hálvleikinum.Dagsins leikari gjørdist Hanus Sørensen, sum skoraði
bæði málini ( 20 min og 40 min) í fyrra hálvleiki í samstarvi við Svein Olsen, sum var so óheppin
at fáa tvey gul kort og tí noyddist av vøllinum aftaná 62 minuttir.
Tveir innskiftarar fingu hvør sítt kontra mál í seinna hálvleiki. Fyrstur var tað Tórmóður Djurhuus, sum prikaði bóltin inn undir NSÍ málverjan ( 77 min,) og síðani var tað Sámal Pauli Bernhardsson Petersen, sum átti seinasta málið í dystinum (80, min).
NSÍ leikararnir høvdu fleiri vandamikil álop gjøgnum dystin, men Bjarti V.Mørk var ein sera tryggur skansi í HB málinum og syrgdi fyri, at einki skot slapp innum.Fitt av fólki hugdi eftir dystinum, og onkur helt fyri, at um hesir garparnir mannaðu fremsta liðið hjá HB um nøkur ár, so var framtíðin bjørt hjá HB.
Hetta er fyrstu ferð síðan 2013, at U16 dreingirnir hjá HB eru í steypafinaluni, og tí var tað serliga søtt, at okkara gjørdu bart og fingu Blaðberasteypið heim aftur. Hjartaliga tillukku dreingir og venjarar.
KOYR Á, HB!!!
HAGTØLINI
U16 dreingir, steypafinalan: leygardagin 27. august 2016 kl. 14.30 á Tórsvølli:
NSÍ – HB 0-4 (0-2)
0-1 Hanus Sørensen 20’
0-2 Hanus Sørensen 40’
0-3 Tórmóður P. Djurhuus 77'
0-4 Sámal Pauli Bernhardsson Petersen 80’
Liðið: Bjarti V Mørk - Vernar Olsen,Andrias Mikkelsen, Tróndur Mikkelsen, Bjarni Brimnes, Sveinur Lava Olsen, Símun Sólheim, Villiam Klein, Jógvan Petersen,liðskipari, Hanus Sørensen, Petur Ovi Dam.
Eykaleikarar: Roðar Heðinsson, Sámal Pauli B Petersen, Tórmóður Djurhuus, Leivur Fossdal Guttesen og Regin í Geil Jacobsen (Frí útskifting er hjá U16 dreingjum).
Reytt kort: Sveinur Lava Olsen
Dagsins maður: Hanus Sørensen
Á beinkinum: Milan Cimburovic venjari og hjálparvenjarar Eilif Petersen og Dánjal Pauli Davidsen.
Liðleiðari; Egon Joensen
Dómari: -Arni Rasmussen
Hjálpardómarar: -Petur Páll W Hentze
4. dómari: -Bogi Ey Hansen
Myndir: Rakul Hansen


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Í Ásmundarskorð við hornaseyði
Eftirsum ongin seyður hevur gingið í Ásmundarskorð seinastu trý árini, gjørdu vit av at fara at sleppa nøkrum seyðum har í ár. Hesuferð blivu tríggir hornaseyðir sleptir. Vit fóru eystur á Múlagjógv mikukvøldið 14. mai. Veðrið var av tí allarbesta, og menn vóru spentir at sleppa upp. Vit fóru fýra mans upp, og tveir vóru eftir í bátinum. Tað stóð við klettin, so tað var ongin trupulleiki at koma at við bátinum. Væl gekk at fáa bæði menn og seyð upp, hóast at tað bert var Hans, ið hevði verið her áður, og eftir einari lítlari løtu vóru vit uppi í Ásmundarskorð.
Vit ætla okkum møguliga at fara ein túr í Ásmundarskorð seinni í summar at seta nakrar kongar og leggja bond, soleiðis at tað bæði verður lættari og tryggari hjá monnum og seyði at koma upp.
Hóast tað, at onkur seyður viðhvørt dettur oman, eru vit við gott mót, og vit ætla eftir teimum aftur seinast í september mánaði. Tá skuldu teir allir helst verið har enn og hava tikið nøkur pund uppá.
Við vóru:
Í skorðini: Á báti:
Hans Johannesen Egil B. Heinesen
Brandur Isaksen Kristian Haldansen
John Martin Andreasen
Bjartur Tórhalsson
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Í 2006 keypti Føroya Tele 40% av partabrøvunum í Vikmar, og fyritøkurnar hava síðani samstarvað breitt um at veita produktir og tænastur til sjóvinnuna. Millum annað kunnu nevnast tænasturnar NETtala, Sjónet og nú eisini Arctic Mobile, sum fyritøkurnar í felag hava ment til frama fyri føroysku sjóvinnuna.
Avtala er gjørd um, at P/F Vikmar keypir ognarlutin hjá Føroya Tele. Samstarvið millum Føroya Tele og Vikmar hevur ikki verið tengt at ognarlutinum hjá Føroya Tele, og partarnir hava í samband við søluna gjørt eina avtalu, ið tryggjar framhaldandi samstarvið.
- Hetta er eitt samstarv, ið vit á Føroya Tele hava verið sera fegin um og sjálvandi koma at halda áfram við, hóast vit nú selja ognarlut okkara sigur Hans Jákup Langgaard, stjóri á FT Samskifti. Jan Hammer Egholm, stjóri á Vikmar, fegnast somuleiðis um, at samstarvið heldur fram.


text:
Beint eftir at Føroya Pedagogfelag boðaði frá, at leiðararnir á dagstovnum og frítíðarskúlum vóru farnir í verkfall, og eftir at KAF – arbeiðsgevarafelagið hjá kommununum…
Runavíkar Kommuna yvirtók um ársskiftið Kunningarstovuna í Runavík. Kunningarstovan fer í sambandi við umskipanina, eisini at virka undir heitinum Visit Runavík, sum er ein stytting…
Heilsutrygd hevur sett Joan Skibenæs í starv sum kommunulækna í viðtalu 2 í Skálafjarðar læknadømi. Joan Skibenæs nam sær embætisprógv innan læknafrøði í 2009 og…
Á hesi síðuni verður ymiskt tilfar um svimjihallarverkætlanina savnað. 11. november 2017 varð innbjóðing til luttøku í heildararbeiðstøkukapping løgd út. Sí innbjóðingina til luttøku í…
Torbjørn Jacobsen, borgarstjóri: ”So, so, tað er kanska, tú hevur í hvussu er sett fólk í eina øgiliga keðiliga støðu, við at ikki at geva…
Nú Pedagogfelagið hevur lýst verkfall at vera hjá námsfrøðingum í forskúlunum, hevur verið neyðugt at umskipa virksemið nakað. Komandi dagarnar verður dentur lagdur á undirvísingarliga…


text:
mánadagur, 02. april 2007 17.33 - Innland
Ætlanin er at skipa landið í fimm eldraøki við felags upptøkunevnd, har landið eigur meirlutan, fýra av sjey limum. Føroya Kommunufelag heldur lítið um kunngerðirnar, sum eru til hoyringar, tí kommunurnar missa allan ræðisrætt á sambýlum og røktarheimum.
Almanna og heilsumálaráðið hevur sent tvær nýggjar kunngerðir um sambýli og røktarheim til hoyringar hjá kommunum. Føroya Kommunufelag metir, at Almanna- og heilsumálaráðið við hesum uppskotum endaliga staðfestir, at ræðisrætturin á eldraøkinum er hjá landsmyndugleikanum.
- Felagið metir tískil, at rættast hevði verið, at landið eisini tók fulla fíggjarliga ábyrgd á økinum. Nýggju kunngerðirnar hava við sær, at kommunan missir allan ræðisrættin á eldraøkinum. Kommunurnar leiklutir er avmarkaður til at gjalda fyri íløgur og fyri náttarvaktina á sambýlinum, sigur Kommunufelag Føroya.